text:
Enu mu Jimbangi ja Jihova, mu Jikidistá?
Kiene muene. Etu tu Jikidistá mu ima íii:
- Tu bhanga ioso phala ku kaiela o ilongesu ni ukexilu ua Jezú Kristu.
— 1 Phetele 2:21.
Tu xikina kuma, se-ku ku bhuluka sé Jezú, mukonda, ‘ki kuala dijina ki kale bhoxi dia diulu mba bhu kaxi k’athu, dia bhana Nzambi phala ku bhulula, ki kale dia Jezú ngó.’
—Ikalakalu 4:12
- Kioso muthu kia kituka mbangi ia Jihova, a mu batizala mu dijina dia Jezú.
—Matesu 28: 18, 19.
- Tu samba mu dijina dia Jezú.
—Nzuá 15:16.
- Tu xikina kuila Jezú muéne o Mutué, mba muéne ua tumbula o ungana ua ku kala ku pholo dia athu oso.
—1 Kolindo 11:3.
Maji, mu maukexilu avulu, ki tu difu ni athu a mukuá amba kuila Jikidistá. Mu kifika, etu tu xikina kuila o Bibidia i longa kuma Jezú, mon’â Nzambi, ki mbandu ia Tilindade kana. (Marku 12:


c: text/html

text:
O Kuila o Athu afú Kiá a ka Vutuka Dingi?
Ihi i u banza. O kuila. . .
kiene?
kana?
mba nange?
IHI I ZUELA O BIBIDIA
‘Kuma hádia ku kala difukunukinu dia athu a iuka ni athu a bhukumuka.’—Ikalakalu 24:15.
O IZUELU ÍII ILOMBOLOLA IHI PHALA EIE
I tu kolokotesa kioso ki fuá muthu u tua zolo.—2 Kolindo 1:3, 4.
I tu fidisa ku kala ni uôma ua kalunga.—Jihebeleu 2:15.
Ku kala ni kidielelu kia kidi, kia ku mona dingi o athu u tua zolo afú kiá.—Nzuá 5:28, 29.
TUA TOKALA KU XIKINA MU MILONGI IA BIBIDIA?
Tua tokala, mukonda dia ima itatu:
Nzambi muéne o Mubhangi ua muenhu. O Bibidia i zuela ia lungu ni Jihova Nzambi, kuila muéne ‘o mubhangi ua muenhu.’ (Jisálamu 36:9; Ikalakalu 17:24, 25). Nzambi, muéne ua bhange o athu ni ima ioso iene ku muenhu, ua-nda fukununa athu oso.
M’ukulu Nzambi ua fukunuine kiá athu. O Bibidia i zuela ia lungu ni dinake dia athu a a fukunuine, minzangala, adiakimi, maiala ni ahatu. Saí iá, a bhangele ngó ithangana iofele, maji saí muthu ua bhangele izuua i uana mu mbila!—Nzuá 11:39-44.
Nzambi ua mesena kiavulu ku fukununa o athu. Jihova ua zembe o kalunga, muéne u mona o kalunga kala nguma. (1 Kolindo 15:26) Muéne ua-nda ku buika o nguma íii mu ku fukununa o athu oso. Nzambi uala ni ‘ngunzu,’ iu ua mesena ku fukununa oso ala mu kixinganeku kiê.—Jobe 14:14, 15.
XINGANEKA
Mukonda diahi tuene mu kuka ni kufuá?
O Bibidia i tambuijila o kibhuidisu kiki mu divulu dia DIMATEKENU 3: 17-19 ni LOMA 5:12.

robotstxt: allowed

filter: keep


text:
Mbandu 1
Sota Nzambi Phala ku Zediua mu Ukaza
“Ió uoso ua a bhange mu dimatekenu, ua a bhange diiala ni muhatu.”
Jihova * Nzambi, muéne ua bhange o dikaza dia dianga. O Bibidia i tu tangela kuila, muéne ua bhange o muhatu ua dianga, iu ua “mu bheka ku diiala.” Adá ua sangulukile kiavulu katé kia suku mu kuzuela: “Kiki kifuba kia tundu mu ifuba iami, xitu ia tundu mu xitu iami.” (Dimatekenu 2:22, 23) Jihova ua mesena hanji kuila o athu a zediue mu ukaza.
Mu ku kazala, o muthu u fika kuila ima ioso ia-nda tunda kiambote. Maji né muene o makaza a di zolo kiavulu mudiâ, a kala uá ni maka. (1 Kolindo 7:28) Mu kadivulu kaka, ua-nda sanga-mu ijila ia Bibidia, se u i belesela, i tena ku zediuisa o ukaza ni muiji uê.
1 XIKINA O KIKALAKALU KIA KU BHANA JIHOVA
IHI I ZUELA O BIBIDIA: O diiala muéne o mutuameni ua muiji.
Eie se u diiala, Jihova ua mesena kuila eie u zola kiavulu uhatu’ê. (1 Phetele 3:7) Nzambi ua bhange o muhatu phala n’a kale múkuatekexi uê, mukonda dia kiki, muéne ua mesena kuila eie u bhana kijingu kua muhatu’ê ni ku mu zola. (Dimatekenu 2:18) Eie ua tokala ku zola kiavulu muhatu’ê, ni ku ta ku pholo o ibhindamu iê.
Eie se u muhatu, Jihova ua mesena kuila eie u xila ni muxima uoso muadi uê ni ku mu kuatekesa ku kumbidila o kikalakalu kiê. (1 Kolindo 11:3; Efezo 5:33) Mu kuatekese ni muxima uoso kioso muéne kia batula maka ku muiji. (Kolose 3:18) Mu ku bhanga kiki, o muadi uê ni Jihova a-nda ku zola kiavulu.
IHI I U TENA O KU BHANGA:
Ibhuidisa kaza diê, kiebhi ki u tena ku kala diiala mba muhatu uambote. Muivue kiambote kioso kia-nda zuela ni ku bhanga ioso phala ku lungulula o ukexilu uê
Kala ni muanhu. Ku bhinga thembu iavulu phala kala muthu ku sangulukisa mukuá
2 SUUA O IBHINDAMU IA KAZA DIÊ
IHI I ZUELA O BIBIDIA: Ua tokala ku ta ku pholo o ibhindamu ia mukuenu. (Filipe 2:3, 4) Bhana kijingu kua kaza diê mukonda Jihova ua mesena kuila, o jiselevende jê “a lendukila athu oso.” (2 Timote 2:24) ‘Saí athu uzuelelu uâ u toma ku mixima kala jiphondo ja xibhata; maji dimi-phe dia ji hete ja kuzuela, di bheka ku disanza.’ Mu kiki-phe, sola kiambote o izuelu iê. (Jisabhu 12:18) O nzumbi ia Jihova ia-nda ku kuatekesa kuzuela kiambote ni kaza diê ni henda ioso.
IHI I U TENA O KU BHANGA:
Samba kua Nzambi phala ku ku tululukisa ande dia ku dikunda ni kaza diê maka a dikota alungu ni muiji
Xinganeka kiambote ioso i ua-nda zuela ni kiebhi ki ua-nda zuela
3 KALENU NI KIBANZELU KIMOXI
IHI I ZUELA O BIBIDIA: Mu ku kazala, eie ni kaza diê mu kituka “xitu imoxi.” (Matesu 19:5) Maji mu athu a iiadi hanji, kala muthu ni ibanzelu iê. Mukonda dia kiki, mua tokala ku di longa o ku kala ni ibanzelu imoxi. (Filipe 2:2) Mu ku batula maka a moneka ku muiji, kima kiambote o makaza ku kala ni ibanzelu imoxi. O Bibidia i zuela: “Kaiula, kene ka fikidila kioso muthu kia kana ku bhanga.” (Jisabhu 20:18) Ehelenu o ijila ia Bibidia ku mi endesa kioso ki mu sota ku batula maka kumoxi ku muiji.
IHI I U TENA O KU BHANGA:
Di kunde ni kaza diê kana ngó maka oso-oso kana, maji mu tangele ué o ibanzelu iê, ni kiebhi ki ua mu divua
Di kunde hanji ni kaza diê ande dia ku xikina ku bhanga kima
^ kax. 4 Jihova, o dijina dia Nzambi, kala ki zuela o Bibidia.


text:
Musoso 23: O Jinzoji ja Falaó
KUA bhitile mivu iiadi, Zuze uala hanji mu kaleia. O kopelu ka mu lembalala. Saí usuku Falaó ua lotele nzoji jiiadi jonene, muéne ua mesene kuijiia se ja jimbuluile ihi. Ua mu mono, muéne ua zeka bhobha? Mu kimene kia mukuá, Falaó uexana o jinganga jê, iu ua a tangela o jinzoji jê. Maji ene ka tenene ku zuela o kijimbuluilu kia jinzoji jê.
Mu kusukáko, o kopelu ua lembalala Zuze. Muéne ua tangela Falaó: ‘Kioso nga kexile mu kaleia, mua kexile o diiala ua tenene ku lombolola o kijimbuluilu kia jinzonji.’ Falaó ua tumina ku takana Zuze mu kaleia.
Falaó ua tangela Zuze o jinzonji jê: ‘Nga mono sambuadi dia jingombe janete, ni jauabha. Nga mono dingi sambuadi dia jingombe jabhele. O jingombe jabhele jadi o jingombe janete.
‘Mu nzoji iami ia kaiadi, nga mono sambuadi dia masa ezala ni abhi ia sabhukile mu kixima kimoxi. Anga, nga mono dingi sambuadi dia masa a tolo ni a xoueta. O masa a tolo akexile mu lelesa o masa a uabha.’
Zuze ua tangela Falaó: ‘O nzoji jiiadi ja jimbulula kima kimoxi ngó. O sambuadi dia jingombe janete, ni sambuadi dia masa ezala, a jimbulula sambuadi dia mivu, o sambuadi a jingombe ja nete ni sambuadi dia masa a xoueta, a jimbulula sambuadi a mivu ia mukuá. Kua-nda kuíza sambuadi dia mivu kua-nda kala ni kúdia kuavulu mu Ijitu. Kua-nda kuíza ué sambuadi dia mivu ia nzala mu Ijitu.’
Kiki-phe, Zuze uambela Falaó: ‘Sota diiala dia unjimu, u mu tumina ku bhongolola makúdia phala sambuadi dia mivu ioso íii. Kienhiki, athu ka-nda kala ni nzala, mu sambuadi dia mivu ia-nda kuíza-ko, kioso kia-nda kamba idima.’
Falaó, o ndunge ia mu uabhela. Muéne ua solo Zuze phala ku bhongolola o kúdia, ni ku ibhaka. Zuze uexile o diiala dia kaiadi dionene mu Ijitu, ua mu tundu ngó Falaó.
Dinake dia mivu ia ithangana ia nzala ia bhitile, Zuze ua mono maiala ku bhixila. Uejiia se a nanhi? Exile 10 dia jiphange jê ja makota! Tat’â Jakobo ua a tumikisa ku Ijitu, mukonda ka kexile dingi ni kúdia mu Kanana. Zuze ua lembalala o jiphange jê, maji ene ka mu ijidile dingi. Uejiia mukonda diahi? Mukonda Zuze uexile kiá muadiakime, ni ua zuatele kizuatu kiéngi.
Zuze ua lembalala kuma, kioso kiexile muzangala, muéne ua lotele nzoji, o jiphange jê eza ku mu fukamena. Eie ua ki lembalala? Kienhiki, Zuze ua mono kuma Nzambi ua mu tumikisa ku Ijitu, mu kima kiambote. Ihi iu ua fika ia bhange Zuze? Ndoko tu tale.
Dimatekenu 41:1-57; 42:1-8; 50:20.
Ibhuidisu
- Mu usuku umoxi, ihi ia bhitile ni Falaó?
- Mukonda diahi o kopelu ua lembalala Zuze?
- Kála kidikisa o fikula, nzoji jiiadi jahi ja lotele Falaó?
- Ihi ia zuela Zuze ia lungu ni dilomboluelu dia jinzoji?
- Kiebhi Zuze kiéza mu kala muthu uonene ua kaiadi mu Ijitu, u mu tunda ngó Falaó?
- Mukonda diahi o jiphange ja Zuze endele mu Ijitu, ni mukonda diahi ene ka muijidile?
- Nzoji iahi ia lembalala Zuze, ni kiebhi o íii ia mu kuatekesa ku i tendela?
Ibhuidisu ia mukua
- Tanga Dimatekenu 41:1-57
Kiebhi Zuze kia bhana kijingu kua Jihova? Kiebhi o Jikidistá ja lelu a tena ku kaiela o phangu iê? (Dim. 41:16, 25, 28; Mat. 5:16; 1 Phe. 2:12)
Kiebhi o mivu ia kúdia kuavulu mu Ijitu, ni mivu ia kaiela ia nzala, idikisa kuma ia difuangana ni iene mu bhita mu kaxaxi ka ilongesu ia mundu ua Jihova lelu, ni ia Kidistándade? (Dim. 41:29, 30; Amo 8:11, 12)
- Tanga Dimatekenu 42:1-8 ni 50:20.
O kuila kituxi o abhezi a Jihova ku bhetamena muthu mukonda dia kijingu kia ungana uê, se kiki kiene kia bhanga ku ixi iâ? (Dim. 42:6)


text:
O MULANGIDI KATANU 2015
Jezú u tu Bhulula
—ku Ihi?
O kuila muéne u tu bhulula ku Diabhu, ku njinda ia Nzambi inga ku kima kiéngi?
Mukonda Diahi Kua Bhingi ku tu Bhulula
O kuila o Nzambi ia henda ueji tu bhanga ni vondadi ia kukala ku muenhu ua kalelaku maji u bhangesa kuila o vondadi íii ki i di kumbidile?
O Kufua Kua Jezú ni Difukunukinu Diê—Ilombolola Ihi Phala Eie
Samanu dia ima i tu sanga mu Bibidia, i tu jimbulula kiebhi o kufua kua muthu umoxi kutena kubhana muenhu ku mazunda ni mazunda a athu.
Kizuua Kuxi ni Kuebhi Kuene mu Lembalala o Kufua Kua Jezú?
Ku muvu ua 2015, o Lembalasa ia kufua kua Jezú ia-nda bhita kia Sesa mu kizuua kia 3 mu ngoloxi.
O Kuila o Fesa ia Phasu ia Tokala ku Jikidistá?
Ihi iene mu zuela o jingijiie akua misoso ia lungu ni fesa íii?
O Mesu’â Jairo a mu Kuatekesa ku Sidivila Nzambi
Despite being afflicted with the most severe form of cerebral palsy, Jairo enjoys a happy and meaningful life.
Eie ua Kijidile?
Kiebhi o poxolo Phaulu kia katula mbote mu ku kala mukua Loma? Kiebhi kia kexile mu futa o abhidi m’ukulu?
Maujitu a Tokala Sobha
Sumbala o mazumba iá tu a sanga mu ididi iavulu lelu, m’ukulu kuexile mazumba akexile ni valolo ia dikota kála ulu.
Ibhuidisu ia Bibidia io Tambuijile
Mu fesa ia lembalasa ia kufua kua Jezú, nanhi ua tokala o kudia ku mbolo ni kunua o vinhu?


text:
Reunion.com > Judith Trotter - Greg Tuchek > Merritt Tu - Tracy Tu
Classmates from Merritt Tu to Tracy Tu
Merritt Tu Mi Tu Mia Tu Michael Tu Michelle Tu Mike Tu Milton Tu Min Tu Ming Tu Minh Tu Minhhoang Tu Mj Tu Mona Tu Monica Tu Monique Tu Mu Tu Mui Tu Muoi Tu My Tu Mylinh Tu Nai Tu Nam Tu Nan Tu Nancy Tu Nat Tu Natalie Tu Nga Tu Ngan Tu Nghi Tu Nghia Tu Nghiem Tu Nghiep Tu Ngo Tu Ngoc Tu Ngocquynh Tu Nguu Tu Nguyen Tu Nguyet Tu Nhan Tu Nhi Tu Nhien Tu Nhon Tu Nhu Tu Nhung Tu Nhut Tu Ni Tu Nicholas Tu Nick Tu Nicole Tu Nikki Tu Nina Tu Ning Tu Noah Tu Nora Tu Norman Tu Nu Tu Oanh Tu Olivia Tu Oscar Tu Pai Tu Pam Tu Pamela Tu Pang Tu Patricia Tu Patrick Tu Patty Tu Paul Tu Pauline Tu Pei Tu Perry Tu Pete Tu Peter Tu Pha Tu Phan Tu Phanh Tu Phat Tu Phi Tu Philip Tu Phillip Tu Phong Tu Phu Tu Phuc Tu Phung Tu Phuoc Tu Phuong Tu Pi Tu Pian Tu Pin Tu Ping Tu Po Tu Powen Tu Priscilla Tu Qi Tu Qiang Tu Qing Tu Quan Tu Quang Tu Quay Tu Que Tu Qui Tu Quoc Tu Quy Tu Quyen Tu Quynh Tu Rachel Tu Randy Tu Ray Tu Raymond Tu Rebecca Tu Renfang Tu Richard Tu Ricky Tu Rob Tu Robert Tu Robin Tu Roger Tu Rong Tu Rosa Tu Rosalind Tu Rose Tu Roy Tu Ruby Tu Ruth Tu Ryan Tu Sa Tu Sal Tu Sally Tu Sam Tu Samantha Tu Sammy Tu Samuel Tu San Tu Sandy Tu Sang Tu Sanh Tu Sarah Tu Sau Tu Scott Tu Se Tu Sean Tu Shan Tu Shane Tu Shanna Tu Shanshan Tu Shao Tu Sharon Tu Shawn Tu Shelly Tu Shen Tu Sheng Tu Sherry Tu Shiao Tu Shih Tu Shirley Tu Shu Tu Shuen-wei Tu Shun Tu Shuyi Tu Sieu Tu Silvia Tu Simon Tu Sinh Tu Siyuan Tu Son Tu Song Tu Sonny Tu Sophia Tu Sophie Tu St Tu Stacey Tu Stacy Tu Stanley Tu Stephanie Tu Stephen Tu Steve Tu Steven Tu Stevie Tu Su Tu Sue Tu Suh Tu Sung Tu Sunny Tu Suong Tu Susan Tu Susanna Tu Susie Tu Suzanne Tu Sydney Tu Sylvia Tu Szu Tu Szu-hui Tu Ta Tu Tai Tu Tain Tu Tam Tu Tammy Tu Tan Tu Tang Tu Tanya Tu Tao Tu Te Tu Teddy Tu Ten Tu Teresa Tu Terri Tu Terry Tu Thach Tu Thai Tu Tham Tu Than Tu Thang Tu Thanh Tu Thao Tu Theresa Tu Thi Tu Thiem Tu Thien Tu Thinh Tu Tho Tu Thoan Tu Thoi Tu Thomas Tu Thong Tu Thu Tu Thuan Tu Thuong Tu Thuy Tu Thuynga Tu Ti Tu Tian Tu Tianfeng Tu Tien Tu Tieu Tu Tiffany Tu Tim Tu Timothy Tu Tin Tu Tina Tu Ting Tu Tinh Tu To Tu Toan Tu Tom Tu Tommy Tu Ton Tu Tong Tu Tony Tu Tracey Tu Tracy Tu


text:
Musoso 102: Jezú U Kala Ni Muenhu
MUHATU iú, ni maiala aiadi ua ejiia? O muhatu Madiia dia Manda, kamba dia Jezú. O maiala ni izuatu ia zele, ji-anju. O kididi kia mu tala Madiia, o kididi kia tele o kimbi kia Jezú. A ki xana mbila. Maji o kimbi kia jimbidila! Nanhi ua kiambata? Ndoko tu tale.
Kioso kiafú Jezú, o akunji a jingeleja ambela Pilatu: ‘Jezú kia kexile hanji ni muenhu uambele kuma ua-nda fukunuka mu kizuua kia katatu. Kienhiki tumina ku langa o mbila. Kiki o maxibulu mê ka-nda tena ku nhana o kimbi kiê, né kuamba kuma muéne ua fukunuka!’ Kienhiki, Pilatu uambela akunji a jingeleja phala ku tumina masoladi ku langa o mbila.
Maji kiafú Jezú, mu kizuua kia katatu, mu kimene kia selu, o anju ia Jihova iéza. Iene ia katula o ditadi dia jikile o mbila. O masoladi akexile ni uôma. Mu kusukáko, ene kioso kia tale moxi a mbila, a mono kuila o kimbi ki kiexile-mu dingi! Saí masoladi endele mu mbanza mu tangela akunji a jingeleja. Uejiia o kima kiaiibha kia bhangele akunji a jingeleja? Ene a futu o masoladi phala ku tanga makutu. O akunji a jingeleja ambela o masoladi, ‘Zuelenu kuila o maxibulu mê ejile mu usuku kioso ki mua kexile mu zeka, ia a nhana o kimbi.’
Mu kithangana kieniókio makamba a ahatu a Jezú endele ku mbila. Ene a diuanene mukonda ka sangele-mu kima! Mu kithangana kieniókio, kua moneka anju jiiadi ni izuatu i bhenha. Ene ebhula, ‘Mukonda diahi mua mu sota Jezú bhabha?’ ‘Muéne ua fukunuka. Ndenu ni lusolo mu a tangele o maxibulu mê.’ Ahatu ai ni lusolo luoso! Maji mu njila mua moneka diiala ua emanesa. Uejiia se nanhi? Jezú! Muéne uixi, ‘Ndenu mu tangele maxibulu’ami.
Kioso ahatu kia tangela o maxibulu kuila Jezú uala ni muenhu, ni ene a mu mono, o maxibulu ka ki xikanene. Phetele ni Nzuá a lengela ku mbila phala ku tala se kidi muene, maji mu mbila ka sange-mu kima! Kioso Phetele ni Nzuá kia tundu, Madiia dia Manda ua xalele hanji ku dima. Kienhiki, muéne ua mono anju jiiadi.
Uejiia ihi ia bhitile ni kimbi kia Jezú? Nzambi ua ki jimbidisa. Nzambi ka fukunuine Jezú kála muthu mu xitu. Ua bhana Jezú muenhu uobhe mu nzumbi kála o ji-anju ku diulu. Maji phala ku di dikisa ku maxibulu mê, kuma muéne uala ni muenhu, Jezú ua moneka mu xitu, phala athu ku tena ku mu mona, kála ki tua-nda dilonga ku pholo.
Matesu 27:62-66; 28:1-15; Luka 24:1-12; Nzuá 20:1-12.
Ibhuidisu
- Nanhi o muhatu mu fikula, a nanhi o maiala aiadi, ene ala kuebhi?
- Mukonda diahi Pilatu ua zuela ku akunji a jingeleja phala a tumikise masoladi ku langa o mbila ia Jezú?
- Ihi ia bhangele o anju mu kimene kia selu, mu kizuua kia katatu kia u fuilu ua Jezú, ni ihi ia bhangele akunji a jingeleja?
- Mukonda diahi ahatu endele ku mbila a Jezú a diuanene?
- Mukonda diahi Phetele ni Nzuá a lengela katé ku mbila ia Jezú, ni ihi ene ia sange-mu?
- Ihi ia bhitile ni kimbi kia Jezú, maji ihi muéne ia bhange phala kuidikisa ku maxibulu mê kuma muéne uala ku muenhu?
Ibhuidisu ia mukua
- Tanga Matesu 27:62
Kiebhi atuameni a jingeleja o Jifalizeu, ni adiakimi, a te kituxi ku nzumbi ikôla mu difukunukinu dia Jezú? (Mat. 12:24, 31, 32; 28:11-15)
- Tanga Luka 24:1
Kiebhi o musoso ua lungu ni difukunukinu dia Jezú, uidikisa kuma Jihova u mona ahatu kala jimbangi ja tokala kidielelu? (Luka 24:4, 9, 10; Mat. 28:1-7)
- Tanga Nzuá 20:1
Kiebhi o divulu dia Nzuá 20:8, 9 di tu kuatekesa ku mona kuma tua tokala ku tululuka, se ki tua ki tendela o kikumbidilu kia kikanenu kia Bibidia? (Jisa. 4:18; Mat. 17:22, 23; Luka 24:5-8; Nzuá 16:12)


text:
Musoso 9: Noué u Tunga o Álaka
NOUÉ uakexile ni muhatu ni ana kitatu. An’ê a a xanene Seme, Hamane, ni Jafate. Kala mona uakexile ni muhatu. O muiji ua Noué uexile dinake dia athu.
Nzambi ua tumina Noué ku bhanga kima kia bhonzo. Muéne ua mu tumina ku tunga o álaka ionene. O álaka iexile ionene kála naviio, maji ia difuanganene kala kaxa ionene. Nzambi uixi, ‘Bhanga-iu ni sabhalalu jitatu, ni u temu maxilu.’ O maxilu exile phala Noué ni muiji uê ni iama, ni kúdia phala ene oso.
Nzambi ua tumina Noué ku tunga kiambote o álaka, phala ki i bokone menha. Nzambi uixi: ‘Nga-nda tumikisa dilúvio dia-nda buika o ixi ioso. Uoso ka-nda kala mu álaka ua-nda fuá.’
Noué ni an’ê a belesela Jihova ni a mateka ku i tunga. Maji athu a kamúkua akexile kuelela ngó. Ene a kolokota mu ku bhanga ima iaiibha. Né ngó muthu ua xikanene ia zuela Noué ieji bhanga Nzambi.
A bhiti izuua iavulu mu ku tunga o álaka, mukonda iexile ionene. Kia bhitile mivu iavulu a i zubha. Kienhiki, Nzambi ua tumina Noué ku bheka mu álaka iama ioso. Nzambi ua tumina ku bheka ué mu álaka kiiadi mu ki dífua kia iama, ndunbe ni mukaji. Maji ku iama ia mukuá Nzambi uambela Noué ku bheka sambuadi. Nzambi ua mu tumina ué ku bheka ífua ioso ia jinjila. Kienhiki, kiene kia bhangele Noué kála kia mu tumine Nzambi.
Kioso kia zubha, Noué ni muiji uê a bokona mu álaka. Nzambi ua jika o dibhitu. Mu álaka Noué ni muiji’ê akexile mu kingila. Xinganeka eie mu álaka ni ene mu kingila. Kua-nda kuíza muene dilúvio kála kia zuelele Nzambi?
Dimatekenu 6:9-22; 7:1-9.
Ibhuidisu
- Athu akuxi akexile mu muiji ua Noué? Ni kiebhi kie xanene an’ê kitatu?
- Kima kiahi kia bhonzo kia bhingile Nzambi kua Noué phala ku ki bhanga, ni mukonda diahi?
- Ihi ia bhangele athu kioso Noué kia tangela o maka alungu ni álaka?
- Ihi ia zuela Nzambi kua Noué ia tokalele ku bhanga ni iama?
- Kioso Nzambi kia jika o dibhitu dia álaka, Noué ni muiji uê eji bhanga ihi?
Ibhuidisu ia mukua
- Tanga Dimatekenu 6:9-22.
Ihi ia bhangesa Noué ku kala selevende ia Nzambi ia kidi? (Dim. 6:9, 22)
Kiebhi Jihova kia mona o usuéia, ni kiebhi íii i tu kuatekesa ku sola kiambote o ukexilu uetu ua ku tonoka? (Dm. 6:11, 12; Jisá. 11:5)
Kiebhi tu tena ku kaiela Noué kioso ki tu tambula o ilongesu ia Jihova mu kilunga kiê? (Dim. 6:22; 1 Nzuá 5:3)
- Tanga Dimatekenu 7:1-9.
Kiebhi kuijiia kuma Jihova ua solo Noué o diiala mukuá ituxi kála muthu ua iuka, i tu kolokotesa lelu? (Dim. 7:1; Jisa. 10:16; Iza. 26:7)


text:
Kibatu 1: Tundé ku Ibhangelu Katé ku Dilúvio
Kiebhi kia tukuluka o diulu ni ixi? Kiebhi kia tukuluka o muanha o dieji, o jithéthembua, ni ima ioso iala mu ixi? O Bibidia i bhana o kitambuijilu kia kidi kuma, Nzambi ua bhange o ima ioso. Kienhiki o divulu dietu di mateka ni misoso ia Bibidia ia lungu ni ibhangelu.
O ibhangelu ia dianga ia Nzambi, tua-nda dilonga kuma, exile athu mu nzumbi a difuangana ni muéne. Exile ji-anju. Maji o ixi ai bhange phala athu kála etu. Kienhiki, Nzambi ua bhange diiala ni muhatu, a exana Adá ni Eva, iu ua a tula mu jaludim ia uabha. Maji ene a xibhakele Nzambi, ni a texi o ufôlo ua ku kala ni muenhu.
Tundé kia bhange Adá, katé ku Dilúvio, kua bhiti 1.656 ja mivu. Mu thembu ienioió mua kexile athu avulu aiibha. Mu diulu, mua kexile athu a nzumbi, Satanaji ni ji-anju jê jaiibha. Mu ixi mua kexile Kaini, ni athu a mukuá aiibha ni maiala a nguzu. Maji mua kexile ué athu ambote kála Abele, Enoko, ni Noué. Mu Kibatu kia DIANGA, tua-nda tanga maka alungu ni athu iâ, ni ioso ia bhiti na-iu.


text:
Musoso 108: Mu Njila Ia Damásku
EIE UEJIIA se iú, ua zeka bhoxi nanhi? Saúlu. Lembalala kuma, muéne ua kuatele o izuatu ia maiala a takuile o matadi kua Xitevá. Tala o mukengeji ua mu bhenha! Ihi ia mu bhita?
Kioso kia zubha ku jibha Xitevá, Saúlu ua tuamena mu zukutisa akaiedi a Jezú. Muéne uakexile mu bokona dibhata ni dibhata ni uakexile mu ku a koka katé mu kaleia. Kienhiki, maxibulu avulu akexile mu lengela mu jimbanza jengi, ni ku kolokota mu kuboka o “njimbu iambote.” Maji Saúlu uendele ué mu jimbanza ja kamúkua mu sota o akaiedi a Jezú. Kienhiki, muéne uala mu njila ia Damásku. Maji mu njila mua bhiti madiuanu:
Mu kithangana kieniókio, o mukengeji ku diulu ua bhenha kua Saúlu. Muéne ua dibhale bhoxi, kála ki tua mu mona bhabha. Kienhiki o dízui dixi: ‘Saúlu, Saúlu! Mukonda diahi ua mu ngi zukutisa?’ O maiala akexile ni Saúlu evu o dízui, a mono ué o mukengeji, maji ene ka kexile mu di tendela se ihi ia zuela.
Saúlu uebhula, ‘Ngana, eie nanhi?’
O dízui dixi, ‘Eme Jezú, ua mu mu zukutisa.’ Jezú uambe kiki, mukonda kioso Saúlu kia kexile mu zukutisa o akaiedi a Jezú, kia kexile kala ua mu ki bhanga kua Jezú.
Kienhiki Saúlu uebhula: ‘Ihi nga tokala ku bhanga, Ngana?’
Jezú uixi, ‘Balumuka, ndé katé ku Damásku.’ Kuenhoko a-nda ku tangela ihi iu ua tokala ku bhanga.’ Kioso Saúlu kia balumuka, kia jikula o mesu, muéne katenene ku mona kima. Ua kexile kafôfo! O maiala akexile mu kuenda nê, a mu kuata mu lukuaku, ni a muendesa katé mu Damásku.
Jezú ua tangela-phe o dixibulu diê mu Damásku, uambe: ‘Ananiia, Balumuka. Ndé mu njila a ixana kadilu. Mu dibhata dia Juda uebhula diiala a mu ixana Saúlu. Eme nga mu solo phala ku kala selevende iami ia kazola.’
Ananiia ua belesela. Kioso kia sange Saúlu muéne ua tula o maku ku thandu diê, iu uambe: ‘O Ngana ua ngi tumu kokué phala u mone dingi, ni u kale ni nzumbi ikôla.’ Mu kithangana kieniókio, kima kia difuangana ni ibalabala ia tundu ku mesu a Saúlu, kienhiki muéne ua tenene dingi ku mona.
Saúlu a mu bhana o ku tena kua kubokela athu mu jixi javulu. Muéne a muijidile mu dijina kála poxolo Phaulu, kála ki tua-nda dilonga maka alungu ni muéne. Kia dianga, ndoko hanji tu tale se ihi Nzambi ia tumina Phetele ku bhanga.
Ikalakalu 8:1-4; 9:1-20; 22:6-16; 26:8-20.
Ibhuidisu
- Ihi ia bhangele Saúlu kioso kiafú Xitevá?
- Kima kiahi kia madiuanu kia bhitile kioso Saúlu kia kexile mu njila ia Damásku?
- Ihi Jezú ia tumina Saúlu ku bhanga?
- Ilongesu iahi ia bhele Jezú kua Ananiia, ni kiebhi Saúlu kia tenene dingi ku mona?
- Saúlu a muijidile mu dijina diebhi, ni kikalakalu kiahi kia tambuile?
Ibhuidisu ia mukua
- Tanga Ikalakalu 8:1-4.
Kiebhi o kizukutisu kia kilunga kia Jikidistá kia ubhe kia sidivila phala ku muangana o kixikinu kia Jikidistá, ni kima kiahi kia difuangana iene mu bhita mu izuua ia lelu? (Ikalakalu 8:4; Iza. 54:17)
- Tanga Ikalakalu 9:1-20.
Ikalakalu iahi itatu ieji tambula Saúlu kála kia mu tangele Jezú? (Ikalakalu 9:15; 13:5; 26:1; 27:24; Lom. 11:13)
- Tanga Ikalakalu 22:6-16.
Kiebhi tu tena ku kala kála Ananiia, ni mukonda diahi kiki kia beta-kota? (Ikalakalu 22:12; 1 Tim. 3:7; 1 Phe. 1:14-16; 2:12)
- Tanga Ikalakalu 26:8-20.
Kiebhi o ku xikina kua Saúlu kala Kidistá ki sidivila phala ku suínisa lelu oso a kala ni maiala mba ahatu ki jikidistá? (Ikalakalu 26:11; 1 Tim. 1:14-16; 2 Tim. 4:2; 1 Phe. 3:1-3)


text:
Disá 8
Mukonda Diahi Nzambi Uehela o Kuiibha ni Jiphaxi?
1. Kiebhi kia mateka o kuiibha?
O kuiibha kua mateka kioso Satanaji kia dianga ku tanga o makutu. Ku dimatekenu Satanaji uexile anju ia iuka, maji “mu kidi ka nangiê-mu.” (Nzuá 8:44) Muéne ua mesenene o ubhezelu ua tokala ngó kua Nzambi. Satanaji ua tange o makutu a dianga kua Eva, iú ua bhangesa ku mu belesela mu veji dia ku belesela Nzambi. Adá ua bhukumukine ué Nzambi, mu kuívua Eva. O ku bhukumuka kua Adá kua bheka hadi ni kufuá.—Tanga Dimatekenu 3:1-6, 19.
Kioso Satanaji kia bhangesa Eva ku bhukumukina Nzambi, muéne ua kexile mu xonguena o ungana ua Nzambi, mba ku bhânga ni Suke-ku. Saí athu ene mu kala ku mbandu ia Satanaji mu ku dituna Nzambi kala Nguvulu iâ. Mukonda dia kiki, Satanaji ua kituka “o sobha ia mu tumina mu ngong’umu.”—Tanga Nzuá 14:30; 1 Nzuá 5:19.
2. O kuila o ibhangelu ki i iukile?
O ikalakalu ioso ia bhange Nzambi ia iuka. O athu ni ji-anju a a bhange kua Nzambi ni kutena kua ku belesela Nzambi ni ku iuka kuoso. (Matendelelu 32:4, 5) Nzambi ua tu bhange ni ufolo ua ku sola mu ku bhanga o ima iambote ni ia iibha. O ufolo iú ulondekesa o henda ia Nzambi.—Tanga Tiiaku 1:13-15; 1 Nzuá 5:3.
3. Mukonda diahi Nzambi uehela o hadi katé lelu?
Saí kithangana Nzambi uehela o ungana uê ku u xonguena. Mukonda diahi? Phala kulondekesa kuila se-ku muthu u tena ku tumina kiambote o athu, sé o kikuatekesu kiê. (Ndongixi 7:29; 8:9) Mu ku bhita 6.000 ia mivu, tuene mu mona kuila kiki kidi muene. O jinguvulu kene mu tena ku zubha o ita, usuéia, ku kamba ku fundisa, ni mabhebhu.—Tanga Jelemiia 10:23; Loma 9:17.
O utuminu ua Nzambi ki u difu ni utuminu ua jinguvulu, mukonda o utuminu ua Nzambi ua-nda bhekela mabesá ku athu oso a u xikina. (Izaia 48:17, 18) Kua kambe ngó bhofele Jihova ua-nda buika o jinguvulu joso. Athu oso a xikana Nzambi, ene ngó a-nda kala mu ixi.—Izaia 11:9.—Tanga Daniiele 2:44.
4. O muanhu ua Nzambi u tu kuatekesa ku bhanga ihi?
Satanaji uambe kuila ki kueji kala muthu ueji sidivila Nzambi ni henda ioso. O kuila u tena kulondekesa kuila muéne mukua makutu? U tena! O muanhu ua Nzambi, u tu kuatekesa ku sola ku tu tumina kua Nzambi, mu veji dia jinguvulu. Tu tena kulondekesa se tua solo ku sidivila nanhi.—Tanga Jobe 1:8-12; Jisabhu 27:11.
5. Kiebhi ki tu tena ku sola ku tu tumina kua Nzambi?
Tu tena ku sola Nzambi kala Unguvulu uetu mu ku di longa ni ku bhanga o ubhezelu ua kidi, u tu di longa mu Mak’â Nzambi, o Bibidia. (Nzuá 4:23) Tu tena ku dituna Satanaji, ku kala unguvulu uetu mu ku dituna ku di ta mu maka a jinguvulu, ni ita, kála kia bhange Jezú.—Tanga Nzuá 17:14.
Satanaji u suínisa o ukexilu ua iibha. Saí makamba ni jindandu a tu zukutisa, mba a tu xonguena (1 Phetele 4:3, 4) Phala ku dibhana kiambote ni maka enhá, tua tokala ku sola. O kuila tua-nda di ongeka ni athu a zolo Nzambi? Tua-nda belesela o itumu iê, ni jinjila jê? Se tu bhanga kiki, tua-nda tena kulondekesa kuila Satanaji mukua makutu, kioso kiambe kuila ki kueji kala muthu, ueji tena ku sidivila Nzambi se a mu zukutisa.—Tanga 1 Kolindo 6:9, 10; 15:33.
Nzambi ua zolo o mundu, ua kanena kuila o hadi ni jiphaxi ku hádia ja-nda bhua. Oso a xikina mu kikanenu kiki, a-nda kala ni muenhu ua kalelaku mu ixi.—Tanga Nzuá 3:16.


text:
Musoso 3: O Diiala Dia Dianga ni Muhatu
IHI ki i difu mu fikula? Muala athu. O diiala dia dianga ni muhatu. Nanhi ua a bhange? Nzambi. Uejiia o dijina diê? Dijina diê Jihova. O diiala ni muhatu a exanene Adá ni Eva.
Kienhiki, kiene Jihova Nzambi kia bhangele Adá. Ua katula mavu iu ua bhange mukutu ua iuka ua diiala. Kienhiki, muéne ua bhusila mu mazulu a diiala, Adá uéza ku muenhu.
Jihova Nzambi uakexile ni kikalakalu phala Adá. Ua tumina Adá ku luka majina ku iama ioso. Manhi se Adá ua bhitile thembu iavulu mu ku tala o iama, phala kua bhana majina ambote. Kioso Adá kia kexile mu luka o majina ku iama, muéne ua mono kima. Uejiia se ihi?
Iama ioso ia kexile ni ndumbe ni mukaji. Kua kexile tata ni mama ia jinzamba, ni tata ni mama ia jihoji. Maji Adá ka kexile ni muthu ua difuile nê. Kienhiki, Jihova ua bhangesa Adá kuia ku kilu kionene iu ua mu katula mbânji imoxi. O mbânji íii, Jihova ua bhange na-iu muhatu phala Adá, muéne ua kituka muhatu uê.
Adá ua sangulukile! Eva ué ua sangulukile mu ku kala mu jaludim ia uabha! Kienhiki eji vuala ana, ni eji kala kumoxi ni ku sanguluka.
Jihova ua mesenene kuila Adá ni Eva eji kala ni muenhu katé ku hádia. Ua mesene ué, kuila a bhilula o ixi ioso mu jaludim ia uabha kála o jaludim ia Edene. Adá ni Eva a sangulukile mu ku xinganeka ku bhanga ioso íii! Eie ua mesena ku kuatekesa mu ku bhilula o ixi ioso mu jaludim ia uabha? Maji o ku sanguluka kua Adá ni Eva ki kuendele dikanga. Tu tale mukonda diahi.
Jisálamu 83:18; Dimatekenu 1:26-31; 2:7-25.
Ibhuidisu
- Ihi ki i difu mu fikula ia Musoso ua 3 ni mu fikula ia Musoso ua 2?
- Nanhi ua bhange o diiala dia dianga, ni dijina diebhi dia mu luku?
- Kikalakalu kiahi kia bhele Nzambi kua Adá?
- Mukonda diahi Nzambi ua bhangesa Adá kuia ku kilu kionene?
- Mu thembu ikuxi ia tokalele Adá ni Eva ku kala ni muenhu, ni kikalakalu kiahi kia a bhele Jihova?
Ibhuidisu ia mukua
- Tanga Jisálamu 83:18.
Diebhi o dijina dia Nzambi, ni kididi kiahi kia mu fuama? (Jel.16:21; Dim. 4:17)
- Tanga Dimatekenu 1:26-31.
Ihi ia bhangele Nzambi mu kizuua kia kasamanu, ni kiebhi o kibhangelu kiki ki kia difuile ni iama? (Dim. 1:26)
Ihi ia bhana Jihova phala o diiala ni iama kudia? (Dim. 1:30)
- Tanga Dimatekenu 2:7-25.
O kikalakalu kia Adá kia ku luka majina ku iama, kia bhingile dingi ihi? (Dim. 2:19
Kiebhi o divulu dia Dimatekenu 2:24, di tena ku tu kuatekesa mu kuijiia ihi i banza Jihova ia lungu ni ukaza, ni ku di xisa, ni ku di senga? (Mat. 19:4-6, 9)


text:
Musoso 97: Jezú Uíza Kála Sobha
KIOSO kia zubha ku saka o jingadiama jiiadi ja ifofo, Jezú uai katé mu sanzala bhua zukama mu Jeluzaleme. Muéne uambela o maxibulu mê aiadi: ‘Ndenu mu sanzala, kuenhoko mua-nda sanga-mu bulu. Mu i jituna, inga mu ngi bhekela na-iu.’
Kioso kia mu bhekela o bulu, Jezú ua habe-ko. Kienhiki, muéne uendela-ko katé mu Jeluzaleme. Kioso kia zukama ku mbanza, athu uavulu ejile mu takajana nê. Athu avulu a katula o izuatu iâ, ia izale mu njila. A kamúkua a batula isalale ia maie. Ene a izale mu njila, ia dikolele: ‘Nzambi u zediuisa o sobha ia mu kuíza mu dijina dia Jihova!’
Mu ukulu, mu Izalaiele o jisobha ja ubhe jakexile mu bokona mu Jeluzaleme ku thandu dia bulu ubhe, phala ku a mona ku mundu. Kiki kiene kia bhangele Jezú. Athu enhá, adikisa kuma a mesene Jezú kála sobha. Maji saí a mukuá ka mesenene. Tua ki mono kioso Jezú kia bokona mu tembulu.
Mu tembulu Jezú ua sake ifofo ni inema. Kioso ana-ndenge kia ki mono, a ximana Jezú. Maji kiki kia bhangesa akunji a jingeleja ku dizangala, inga ene ambela Jezú: ‘Ua mu kuívua, ia mu zuela o tuana?’
Jezú ua tambuijila, ‘Kiene, nga mu kuívua.’ ‘Nuka mu ki tanga mu Bibidia: ‘Diximanu dia Nzambi dia fuama kiéngi mu kanu dia ana-ndenge?” Kienhiki, tuana a kolokota ku ximana o sobha ia Nzambi.
Tua mesena tu kala kála o tuana tutu, ki kiene? Saí athu a kamúkua nange a fikisa ku tu fidisa ku zuela maka alungu ni utuminu ua Nzambi. Maji tua-nda kolokota mu ku tangela akuetu ioso ia lungu ni madiuanu, a-nda bhanga Jezú phala o mundu.
O thembu phala Jezú ku mateka ku tumina mu ixi, ki ia bhixile luua. Ia-nda bhixila thembu kuxi? O maxibulu a Jezú a mesenene ku kijiia. Ku pholo tua-nda tanga o maka iâ.
Matesu 21:1-17; Nzuá 12:12-16.
Ibhuidisu
- Kioso kia bhixila Jezú mu sanzala ia zukamene mu Jeluzaleme, ihi ia tumina o maxibulu mê ku bhanga?
- Mu fikula, ihi ia bhitile kioso Jezú kia zukamene mu mbanza ia Jeluzaleme?
- Ihi ia bhangele ana-ndenge kioso kia mono Jezú ku saka athu exile ifofo ni inema?
- Ihi ia zuela Jezú ku akunji a dizangalele?
- Kiebhi tu tena ku kala kála ana-ndenge a ximanene Jezú?
- Ihi ia-ndalele kuijiia o maxibulu?
Ibhuidisu ia mukua
- Tanga Matesu 21:1-17.
Kiebhi o ku bokona kua Jezú mu Jeluzaleme kála Sobha, ki kua difuangana ni ji kabhitangu ja tambuile Loma mu ukulu? (Mat. 21:4, 5; Zak. 9:9; Fil. 2:5-8; Kol. 2:15)
Disá diahi o mizangala a tena ku dilonga dia mizangala akua Izalaiele kioso kiembile o 118 dia Jisálamu, kioso kia bokona Jezú mu tembulu? (Mat. 21:9, 15; Jisá. 118:25, 26; 2 Tim. 3:15; 2 Phe. 3:18)
- Tanga Nzuá 12:12-16.
Ihi ilombolola o isalale ia maie ambatele athu phala ku menekena Jezú? (Nzuá 12:13; Fil. 2:10; Dij. 7:9, 10)


text:
Musoso 98: Ku Mulundu Ua Midiva
IÚ Jezú ku Mulundu ua Midiva. O maiala kiuana ala nê, o jipoxolo jê. O jiphange, Mandele ni Phetele, Tiiaku ni Nzuá jiphange ué. Iná o tembulu ia Nzambi mu Jeluzaleme, ua mu i mona kuná.
Kua bhitile kiá izuua iiadi, tundé Jezú kia bokuene mu Jeluzaleme ku thandu dia bulu. Kiexile kiá, kia Tersa. Mu kimene kia selu mu kizuua kieniókio, Jezú uakexile mu tembulu. O akunji a jingeleja a mesene ku kuata Jezú phala ku mu jibha. Maji akexile ni uôma, ua athu a zolele Jezú.
Jezú uexana atuameni a jingeleja. ‘Enu mu jinhoka, mu ana-madiuta!’ Kienhiki, Jezú uambe kuma Nzambi ua-nda ku a kaxtikala, mukonda dia ima ioso iaiibha ia bhangele. Anga, Jezú u banda ku Mulundu ua Midiva, kuenhoko, o jipoxolo jê jiuana a mu ebhuidisa. Eie uejiia se ene ebhula ihi kua Jezú?
O jipoxolo ebhula maka alungu ni ima ia-nda kuíza ku pholo. Ene ejidile kuma Jezú, ua-nda zubha o ima ioso iaiibha mu ixi. Maji a mesene kuijiia kizuua kiebhi ki ia-nda bhita. Thembu kuxi, Jezú ia-nda kuíza dingi phala ku tumina kála Sobha?
Jezú uejidile kuma o akaiedi’ê mu ixi, ka-nda tena ku mu mona kioso kia-nda vutuka dingi. Mukonda muéne ua-nda kala ku diulu, inga ene keji tena ku mu mona. Kienhiki, Jezú uambela o jipoxolo jê ima ia mukuá ia-nda bhita mu ixi, kioso muéne kia-nda tumina kála Sobha mu diulu. Ima iahi iambe?
Jezú uambe kuma kua-nda kala ita iavulu, mundu uavulu ua-nda kata, kua-nda kala nzala, o ima iaiibha ia-nda dimendala kiavulu, o ixi ia-nda tunguta. Jezú uambe ué kuma o njimbu iambote ia utuminu ua Nzambi, a-nda i boka mu ixi ioso. Tua i muene kiá, o ima íii mu thembu ietu? Kiene! Mukonda dia kiki, etu tuala ni kixikinu kuma Jezú ua mateka ku tumina mu diulu. Kua kambe ngó, muéne ua-nda zubha o ima ioso iaiibha mu ixi.
Matesu 21:46; 23:1-39; 24:1-14; Marku 13:3-10.
Ibhuidisu
- Mu fikula, Jezú nanhi, iá ala nê a nanhi?
- Ihi akunji ia fikisa ku bhanga kua Jezú mu tembulu, ni ihi ia ambela muéne?
- Ihi iebhula o jipoxolo kua Jezú?
- Mukonda diahi Jezú ua tangela o jipoxolo o ima ia-nda bhita mu ngongo, kioso kia-nda mateka ku tumina kála Sobha ku diulu?
- Ihi iambe Jezú ia-nda bhita ande dia ku zubha ni kuiibha kuoso mu ixi?
Ibhuidisu ia mukua
- Tanga Matesu 23:1-39.
Sumbala o Mikanda ikôla idikisa kuma ku kala ni majina a ujitu ki maka, o izuelu ia Jezú mu divulu dia Matesu 23:8-11, idikisa ihi ia lungu ni ku kala ni majina a unvuama mu kilunga kia Jikidistá? (Ikalakalu 26:25; Lom. 13:7; 1 Phe. 2:13, 14)
Ihi ia bhangele o Jifalizeu phala ku fidisa athu ku kala Jikidistá, ni kiebhi atuameni a jingeleja a bhanga ué kienhiki mu thembu ietu? (Mat. 23:13; Luka 11:52; Nzuá 9:22; 12:42; 1 Tes. 2:16)
- Tanga Matesu 24:1-14.
Kiebhi o valolo ia ku kolokota kia i tendelesa mu divulu dia Matesu 24:13?
Ihi ilombolola o kizuelu “dizubhilu” mu divulu dia Matesu 24:13? (Mat. 16:27; Lom. 14:10-12; 2 Kol. 5:10)
- Tanga Marku 13:3-10.
Kizuelu kiahi mu divulu dia Marku 13:10, kidikisa kuma tua tokala kuboka o njimbu iambote ni lusolo, ni kiebhi o kizuelu kiki kia Jezú tua tokala tu ki kumbidila? (Lom. 13:11, 12; 1 Kol. 7:29-31; 2 Tim. 4:2)


text:
Musoso 69: O Kilumba Ua Kuatekesele Diiala Dia Nguzu
UEJIIA se o kilumba kiki ua mu zuela ihi? Muéne ua mu zuela ni ngana, maka alungu ni polofeta ia Jihova, Ilizeu, ni madiuanu a bhangele ni kikuatekesu kia Jihova. O muhatu kejidile maka alungu ni Jihova, mukonda muéne kexile mukuá Izalaiele. Ndoko tu tale mukonda diahi, o kilumba kiki uala kubhata dia muhatu iú.
O muhatu mukuá Sídia. O muadi uê Naamane kabhitangu ka masoladi a Sídia. Akua Sídia a kuatele o kilumba kia mukuá Izalaiele, ni a mu ambatele ku muhatu ua Naamane, phala ku kala selevende iê.
Naamane uakexile ni uhaxi a uixana dibhute. O uhaxi iú, u bolesa o xitu ia muthu. Íii iene ia kexile mu zuela o kilumba ku muhatu a Naamane: ‘Se o ngana iami uia ku polofeta ia Jihova mu Izalaiele, muéne ua-nda mu saka o dibhute diê.’ Kioso muadi uê kia bhixila, a mu tangela ioso ia zuela o kilumba.
Naamane ua mesene kiavulu kuiluka; kienhiki muéne uendele ku Izalaiele. Kioso kia bhixila, muéne uendele katé ku dibhata dia Ilizeu. Ilizeu ua tumina o selevende iê, ku mu ambela kuia mu zoua mu sambuadi dia veji mu Ngiji ia Njolodá. Kiki kia bhangesa Naamane ku dizangala kiavulu, inga muéne uambe: ‘O jingiji ku ixi iami ja beta-kota, o jingiji ku Izalaiele ndenge!’ Kioso kia zubha o ku zuela, Naamane uaié.
Maji, o selevende iê ua mu ambela: ‘Ngana, se Ilizeu ua ku tumine kima kia bhonzo, eie ueji ku ki bhanga. Mukonda diahi, eie ki ua-ndala ku zoua, kala kia zuela muéne?’ Naamane uévu o selevende iê, iu uai mu zoua sambuadi dia veji mu Ngiji ia Njolodá. Kioso kia zouo, muéne ua disanze!
Naamane ua sangulukile kiavulu. Muéne ua vutuka kua Ilizeu, iu ua mu ambela: ‘Kindala nga kijiia kuma o Nzambi ia Izalaiele muéne ngó o Nzambi ia kidi mu ixi ioso. Kienhiki, nga ku dióndo, tambula o ujitu iu phala eie.’ Maji Ilizeu ua tambuijila: ‘Kana, eme ki nga-nda ku u tambula.’ Ilizeu ua kijidile kuma, ku tambula o ujitu phala muéne kituxi, mukonda Jihova muene ua sakele Naamane. Maji o selevende ia Ilizeu, Jeazí, ua mesene o ujitu phala muéne.
Jeazí ua bhange kiki. Kioso Naamane kia tundu, Jeazí ua mu kaiela. Jeazí uambe, ‘Ilizeu ua ngi tumu phala ku kuambela kuma ua mesena o ujitu, mukonda kubhata kueza makamba ku mu menekena.’ Kiki kiexile makutu. Maji Naamane ka kijidile kuma makutu; kienhiki muéne ua bhana o imbamba kua Jeazí.
Kioso Jeazí kia vutuka kubhata, Ilizeu uejidile ioso ia bhangele muéne. Jihova ua mu tangela. Kienhiki muéne uambe: ‘Mukonda diahi ua bhange o kima kiki kiaiibha, o dibhute dia Naamane dia-nda ku vutukila.’ Kiki kiene ki kia bhiti!
Ihi i tua dilongo mu disá didi? Kia dianga, tua tokala tu kala kála o kilumba mu ku zuela maka alungu ni Jihova. Kiki kima kiambote. Kaiadi, ki tu kale tu akua luímbi kala kiexile Naamane, maji tua tokala ku belesela o jiselevende ja Nzambi. Katatu, ki tu tokala ku zuela makutu kala Jeazí. Ki tua dilongo kiavulu mu ku tanga o Bibidia?
2 Jisobha 5:1-27.
Ibhuidisu
- Mu fikula, ihi ia mu zuela o kilumba kua ngana iê?
- Nanhi o muhatu mu fikula, ni ihi ia mu bhanga o kilumba ku dibhata dia ngana iê?
- Ihi ia tumina Ilizeu ku selevende iê ku zuela kua Naamane, ni mukonda diahi Naamane ua dizangalele?
- Ihi ia bhitile kioso Naamane kiévu o jiselevende jê?
- Mukonda diahi Ilizeu ua ditunine o ujitu ua Naamane, ni ihi ia bhangele Jeazí?
- Ihi ia bhitile ni Jeazí, ni ihi i tu tena ku dilonga?
Ibhuidisu ia mukua
- Tanga 2 Jisobha 5:1-27.
Kiebhi o phangu ia kilumba kia Izalaiele i kolokotesa o mizangala ia lelu? (2 Jis. 5:3; Jisá. 8:2; 148:12, 13)
Mukonda diahi tua tokala ku kaiela o phangu ia Naamane kioso ki tu tambula o mulongi ua Mikanda ikôla? (2 Jis. 5:15; Jih. 12:5, 6; Tii. 4:6)
Disá diahi tu dilonga mu ku mona o phangu ia Ilizeu ki ia difuanganene ni ia Jeazí? (2 Jis. 5:9, 10, 14-16, 20; Mat. 10:8; Ikalakalu 5:1-5; 2 Kol. 2:17)


text:
Musoso 43: Josuué ua Kituka Mutuameni
MOZÉ ua-ndala kuia mu Kanana kumoxi ni akua Izalaiele. Kienhiki, muéne ua bhingi: ‘Jihova ngehele kuzaúka ku sámbua dia Ngiji ia Njolodá, ngi tale o ixi iambote.’ Maji Jihova uixi: ‘Kia soko! Kana ku ngi tangele-kio dingi!’ Eie uejiia mukonda diahi Jihova ua zuela kiki?
Kiki kia bhitile kioso Mozé kia betele ku ditadi. Lembalala kuma, muéne ni Alá ka ximanene Jihova. Ene ka tangela o mundu kuila Jihova ua katuile o menha ku ditadi. Mukonda dia kiki, Jihova ua a tangela kuma ka-nda bokona mu ixi ia Kanana.
Kua bhitile ngó ji mbeji Alá uafú, Jihova uambela Mozé: ‘Ambata Josuué kua Eliiazale o mukunji, ni ku pholo ia mundu. Ku pholo iâ oso, ua tangela kuma Josuué muéne o mutuameni uobhe.’ Mozé ua bhange ia mu tumina Jihova, kála ki ua mu mona mu fikula.
Jihova uambela Josuué: ‘Kolokota, kana ku kala ni uôma. Eie ua-nda endesa akua Izalaiele ku ixi ia Kanana i nga a kanena, Eme nga-nda kala ni eie.’
Kienhiki, Jihova ua tumina Mozé ku banda ku Mulundu ua Nebu ku ixi ia Mouabhe. Ku mulundu Mozé ua tenene ku tala o sámbua dia Ngiji ia Njolodá, o ixi ia uabha ia Kanana. Jihova uixi: ‘Íii o ixi I nga kanena an’a Mbalahamu, ni Izake, ni Jakobo. Eme nga kuehela ku i mona, maji kua-nda bokona-mu.’
Mozé ua fuila ku Mulundu ua Nebu. Muéne uakexile ni 120 a mivu. Muéne uakexile hanji ni nguzu, o mesu-mê ka fuile luua. O mundu ua luualele kiavulu ni a didile mukonda dia kufuá kua Mozé. Maji a sangulukile mukonda dia ku kala ni Josuué kála mutuameni uobhe.
Dialuilu 27:12-23; Matendelelu 3:23-29; 31:1-8, 14-23; 32:45-52; 34:1-12.
Ibhuidisu
- Mu fikula, a nanhi o maiala aiadi ala ni Mozé?
- Ihi ia zuela Jihova kua Josuué?
- Mukonda diahi Mozé ua bande ku Mulundu ua Nebo, ni ihi ia mu zuelela Jihova?
- Mivu ikuxi ia kexile na-iu Mozé kioso kiafú?
- Mukonda diahi o mundu ua luualele, maji mukonda diahi ene a tokalele ku sanguluka dingi?
Ibhuidisu ia mukua
- Tanga Dialuilu 27:12-23.
Kikalakalu kiahi kia bhonzo kia tambula Josuué kua Jihova? Kiebhi Jihova kiene mu tambula konda ia mundu Uê lelu? (Dia. 27:15-19; Ikalakalu 20:28; Jih. 13:7)
- Tanga Matendelelu 3:23-29.
Mukonda diahi Jihova kehela Mozé ni Alá ku bokona mu ixi ia kikanenu, ni disá diahi di tua dilongo mumu? (Mate. 3:25-27; Dia. 20:12, 13)
- Tanga Matendelelu 31:1-8, 14-23.
Kiebhi kiedikisa o kizuelu kia Mozé, kuma muéne ua xikanene o kibazelu kia Jihova? (Mate. 31:6-8, 23)
- Tanga Matendelelu 32:45-52.
Kiebhi o Maka a Nzambi a tokala ku fikila o muenhu uetu? (Mate. 32:47; Iji. 18:5; Jih. 4:12)
- Tanga Matendelelu 34:1-12.
Tuejiia kuma Mozé nuka ua muene Jihova, kiebhi kidikisa o divulu dia Matendelelu 34:10, maka alungu ni ukamba uê ni Jihova? (Mak. 33:11, 20; Dia. 12:8)


text:
Njimbu Iambote ia Nzambi!
O njimbu iambote ia Nzambi ihi? Mukonda diahi tu xikina mu kidi kiki? O kadivulu kaka ka tambuijila o ibhuidisu iene mu bhanga o athu ia lungu ni Bibidia.
How to Benefit From This Brochure
O kadivulu kaka ka-nda ku kuatekesa ku uabhela o ku di longa o Mak’â Nzambi, o Bibidia. Talesa kiebhi ki u tena ku jikula o Bibidia iê phala ku sanga o kibatulu kia mikanda ikola.
O Njimbu Iambote Ihi?
Ijiia se o njimbu iambote ihi, ni mukonda diahi ia tokala ku i tula ni lusolo, ni ihi i tua tokala o ku bhanga.
Nzambi Nanhi?
O kuila Nzambi uala ni dijina, ni kuila muéne ua tu suu?
O Kuila o Njimbu Iambote ia Tokala Kua Nzambi?
Kiebhi ki tu tena kuijiia kuila o njimbu ia Bibidia ia kidi?
Jezú Kristu Nanhi?
Di longe se mukonda diahi Jezú uafú, o kukula ihi, ni ihi ia mu bhanga Jezú lelu.
Iebhi o Vondadi ia Nzambi Phala o Ixi?
O Bibidia ijimbulula se mukonda diahi Nzambi ua bhange o ixi ni thembu kuxi o hadi ia-nda ku bhua ni kiebhi kia-nda kala o ixi ku hádia ni athu a-nda kala-mu.
O Athu Afú a Kinga Dingi Ihi?
Ihi i bhita n’etu kioso ki tu fuá? O kuila saí kizuua tua-nda tena ku di sanga dingi ni jindandu jetu jafú?
O Utuminu ua Nzambi Ihi?
Nanhi o Sobha ia Utumiu ua Nzambi, ni ihi ia-nda bhanga o Utuminu?
Mukonda Diahi Nzambi Uehela o Kuiibha ni Jiphaxi?
Kiebhi kia mateka o kuiibha, ni mukonda diahi Nzambi uehela o kuiibha katé kiki? O kuila saí kizuua o kuiibha kua-nda ku bhua?
Kiebhi ki u Tena ku Kala ni Muiji ua Zediua?
Jihova, o Nzambi ia ku sanguluka, ua mesena kuila o miji i sanguluke. Ijiia o milongi i bhana o Bibidia ku anumi, ahatu, jitata ni ana.
Kiebhi ki u Tena Kuijiia o Ubhezelu ua Kidi
O kuila kuene ubhezelu ua kidi? Ijiia ima itanu i kuatekesa kuijiia o ubhezelu ua kidi.
O Ijila ia Bibidia i tu Kuatekesa Kiebhi?
Jezú ua jimbulula se mukonda diahi tua bhingi itendelesu ni ijila iiadi iebhi ia Bibidia ia beta dingi kota.
Kiebhi ki u Tena ku Zukama Kua Nzambi?
Ijiia se Nzambi uivua o misambu ioso mba kana, kiebhi ki tua tokala o ku samba, ni ihi dingi i tu tena o ku bhanga phala ku zukama kua Nzambi.
Iebhi o Njimbu Iambote ia Lungu ni Jingeleja?
O kuila saí kizuua o athu a-nda kala kumoxi mu ku bheza ngó o Nzambi ia kidi?
Mukonda Diahi Nzambi Uala ni Kilunga
O Bibidia i zuela se mukonda diahi ni kiebhi o JIkidistá ja kidi a di iudika kiambote.
Mukonda Diahi ua Tokala ku Kolokota o ku di Longa o Bibidia?
Se uijiia o Mak’â Nzambi, mbote iahi ia-nda katula akuenu? O kuila u tena ku kala ni ukamba ni Nzambi?


text:
Musoso 83: O Jipalelu Ja Jeluzaleme
TALA o ikalakalu ia mu bhanga mumu. Idikisa akua Izalaiele a mu kalakala kiavulu mu tunga o jipalelu ja Jeluzaleme. Kioso Sobha Nabukodonozolo kia buikile Jeluzaleme mu 152 ia mivu, muéne ua budile ué o jipalelu iu ua jokotesa o mabhitu a mbanza. Kioso kia tundu akua Izalaiele mu Babilonha ene ka tungile luua o jipalelu.
Xinganeka ngó, kiebhi kia kexile o mundu mu mivu ioso íii, mu kala mu mbanza sé jipalelu? Ene ka kexile kiambote. Mukonda o jinguma jâ a tenene ku a takala sé hele. Maji Nehemiia ua kuatekesa o mundu ku tunga dingi o jipalelu. Eie uejiia se nanhi uexile Nehemiia?
Nehemiia uexile mukuá Izalaiele ua tungile mu mbanza ia Suzana kua tungile Moledekai ni Estere. Nehemiia ua kalakalele mu mbonge ia sobha, kienhiki uexile dikamba dia Moledekai, ni dia mvuale Estere. Maji o Bibidia ki i zuela kuma, Nehemiia ua kalakalele phala muadi ua Estere, Sobha Asuuelu. Muéne ua kalakalele phala o Sobha ia kaiela, Artaxexe.
Lembalala kuma, Artaxexe uexile o sobha iambote, ua bhanene o kitadi kua Ejidala phala ku kiambata mu Jeluzaleme, phala ku iudika o tembulu ia Jihova. Maji Ejidala ka iudika o jipalelu ia mbanza. Ndoko tu tale kiebhi kia bhange Nehemiia o kikalakalu kiki.
Kua bhitile kiá 13 ia mivu, tundé kia bhana Artaxexe o kitadi kua Ejidala phala ku iudika o tembulu. Nehemiia uexile kopelu ia dikota ia Sobha Artaxexe. Uexile mu sidivila vinhu kua sobha, ni ku tala se bhuala muthu ua mesena ku ta venenu. Kiki kiexile kikalakalu kionene.
Kizuua kimoxi, phange ia Nehemiia, Hanani ni maiala a kamúkua a ixi ia Izalaiele, ejile mu menekena Nehemiia. Ene a mu tangela kuila Izalaiele ala ni ibhidi, ni jipalelu ja Jeluzaleme ki luua a ji tunga, kiki kia bhangesa Nehemiia ku luuala kiavulu, iu ua sambe kua Jihova.
Saí kizuua o sobha ua mono kuila, Nehemiia ua luuala iu ua mu ibhula: ‘Mukonda diahi ua luuala?’ Nehemiia ua mu tangela kuma, Jeluzaleme ki iala kiambote, o jipalelu ki luua a ji tunga. ‘O sobha ua mu ibhula’ ihi iu ua mesena?
Nehemiia uixi, ‘Ngehele ngiie mu Jeluzaleme,’ ‘ngi tunge dingi o jipalelu.’ Sobha Artaxexe uexile muthu uambote. Muéne uambela Nehemiia kala uia, ua mu kuatekesa, ua mu bhana o mixi phala ku tunga. Kioso Nehemiia kia bhixila mu Jeluzaleme, muéne uambela ku athu oso a mbanza. O kiki kia a uabhela, ni uambe: ‘Ndoko tu mateke o ku tunga.’
Kioso o jinguma ja mono kuila o jipalelu ji banda, ene exi: ‘Ndoko tu a jibhe, ni tu a lembuese o ku tunga.’ Maji Nehemiia kiévu kiki ua bhana ku akalakadi jixibhata ni jisosa. Inga muéne uixi: ‘Kanenu ku kala ni uôma ua jinguma jetu. Bhângelenu phange jenu, an’ê-nu, ni ahatu ni jinzo jenu.’
O mundu ua suínine kiavulu. Ene akexile ni jixibhata mu usuku ni mu muanha, ni a kolokotele mu ku tunga. Ene a zubha ku tunga o jipalelu mu 52 a izuua. Kienhiki, o mundu uakexile kiambote mu mbanza. Nehemiia, ni Ejidala a longo o mundu o itumu ia Nzambi, kienhiki o mundu ua sangulukile.
Maji, o ima ki ia kexile kala ki ia kexile ande dia akua Izalaiele kuia mu Babilonha kála abhika. Ene akexile mu ku a tumina ku sobha ia Pélesa. Maji Jihova ua kanena kuma ua-nda tumikisa sobha iobhe ua-nda bheka paze ku mundu. Nanhi ua-nda kala o sobha íii? Kiebhi kia-nda bheka paze mu ixi? Kua bhitile 450 a mivu ande ia kuijiia dingi maka alungu ni maka iâ. Kienhiki, a vuala-ko mona uonene. Maji iu musoso uéngi.
Nehemiia kibatulu 1-katé 6.
Ibhuidisu
- Kiebhi kia divuile akua Izalaiele mukonda dia ku kamba o jipalelu mu mbanza ia Jeluzaleme?
- Nanhi uexile Nehemiia?
- Nehemiia uakexile ni kikalakalu kiahi, ni mukonda diahi kiexile kia valolo?
- Njimbu iahi ia luualesa Nehemiia, ni ihi ia bhangele muéne?
- Kiebhi kiedikisa o Sobha Artaxexe o mbote kua Nehemiia?
- Ihi ia bhange Nehemiia phala o jinguma ja akua Izalaiele ka a palalesa o kikalakalu kia ku tunga?
Ibhuidisu ia mukua
- Tanga Nehemiia 1:4-6 ni 2:1-20.
Kiebhi Nehemiia kia soto o ilongesu ia Jihova? (Neh. 2:4, 5; Lom. 12:12; 1 Phe. 4:7)
- Tanga Nehemiia 3:3-5.
Ihi a tena ku dilonga o adiakimi ni madiiakono ia lungu ni akua Tékoua ka difuanganene ni “makota a jingana”? (Neh. 3:5, 27; 2 Tes. 3:7-10; 1 Phe. 5:5)
- Tanga Nehemiia 4:1-23.
Ihi ia bhana o nguzu ku akua Izalaiele phala ku kolokota o ku tunga, sumbala akexile ni kizukutisu? (Neh. 4:6, 8, 9; Jisá. 50:15; Iza. 65:13, 14)
Kiebhi o phangu ia akua Izalaiele i tu suínisa lelu?
- Tanga Nehemiia 6:15.
Kiebhi kidikisa o nguzu ia kixikinu, mu ku tunga o jipalelu ja Jeluzaleme sé ku tenesa mbeji jiiadi? (Jisá. 56:3, 4; Mat. 17:20; 19:26)


text:
Musoso 60: Abingaíle Ni Davidi
OMUHATU ua mu kuíza mu disanga ni Davidi ua muijiia? Dijina diê, Abingaíle. Muéne uakexile ni kífua kiambote, ua fidisa Davidi ku bhanga kima kiaiibha. Ande dia ku dilonga maka alungu ni muéne, ndoko tu tale ihi ia bhiti ni Davidi.
Kioso Davidi kia lenge Saúlu, muéne ua disuekele mu dibanda. O jiphange ni muiji uê, a diongeka kua muéne. En’oso a tenesa 400 ja maiala eza kua muéne, kienhiki Davidi uakexile o mutuameni uâ. Davidi uendele kua sobha ia Mouabhe iu uambe: ‘Nga ku dióndo ehela tat’jami ku kala ni eie, katé ki ngi tale se ihi ia-nda bhita ni eme.’ Kienhiki, Davidi ni maiala mê a disuekele mu milundu.
Kienhiki, kiene Davidi kia dijiia ni Abingaíle. O muadi uê Nabale uexile kitanji. Muéne uakexile ni 3.000 ja jimbudi ni 1.000 ja jihombo. Nabale uexile muthu uaiibha. Maji o muhatu’ê, Abingaíle uakexile muthu uambote. Muéne uejidile ué ku bhanga o mbote. Kizuua kimoxi, muéne ua bhulula o muiji uê. Ndoko tu tale kiebhi.
Davidi ni maiala mê a bhangele o mbote kua Nabale. Ene a mu kuatekesa mu kuinga o jimbudi jê. Saí kizuua Davidi ua tumu o maiala mê, ku bhinga ki kuatekesu kua Nabale. O maiala a Davidi a bhixile kua Nabale, kioso muéne ni akuatekexi’ê, akexile mu bhuta o jimbudi jê. Kiexile kizuua kia fesa, Nabale uakexile ni ima iavulu phala kudia. O maiala a Davidi ambe: ‘Etu tua ku bhange o mbote. Ki tua nhan’etu né ngó mbudi imoxi, maji tua ku kuatekesa mu kuinga o jimbudi. Tua ku dióndo, tu bhane kúdia.’
Nabale uixi, ‘Eme ki nga-nda bhana kúdia kuami ku maiala kala enu.’ Muéne ua zuelele ima iaiibha, iu ua zuela ué kiaiibha kua Davidi. Kioso o maiala kia vutuka ni a tangela Davidi, Davidi ua dizangalele kiavulu. Muéne ua tumina o maiala, ‘Kuatenu mu jixibhata jenu!’ Inga muéne uia ni maiala mê mu jibha Nabale.
Saí diiala dia Nabale, kievu o maka aiibha a zuela Nabale, ua tangela Abingaíle ioso ia bhiti. Kienhiki, Abingaíle ua lenguluka, ua katula makúdia. Muéne ua a kutila ku bulu, iu ua mateka o njila. Kioso kia takajana ni Davidi, ua tuluka ku bulu, ua fukama iu uambe: ‘Nga ku dióndo, ngana, kana kuívua muadi uami Nabale. Muéne kióua, u bhanga ngó ima ia uóua. Nga ku bhekela ujitu. Nga ku dióndo tambula-u, tu loloke ku ima ia bhiti.’
Davidi ua tambuijila, ‘Eie u muhatu ua dimuka.’ ‘Ua ngi fidisa ku jibha Nabale mu ku mu futila o kituxi kiê. Vutuka kubhata ni paze.’ Kioso Nabale kiáfu, Abingaíle ua kituka muhatu ua Davidi.
1 Samuuele 22:1-4; 25:1-43.
Ibhuidisu
- Kiebhi kiexanene o muhatu uala mu fikula, ua múia mu disanga ni Davidi, muéne muthu uahi?
- Nanhi uexile Nabale?
- Mukonda diahi Davidi ua tumikisa o maiala mê ku bhinga favolo kua Nabale?
- Ihi iambe Nabale ku maiala a Davidi, ni kiebhi kia tambuijila Davidi?
- Kiebhi Abingaíle kiedikisa kuma muhatu ua unjimu?
Ibhuidisu ia mukua
- Tanga 1 Samuuele 22:1-4.
Kiebhi o muiji ua Davidi phangu iambote i tua tokala ku kaiela mu ku di kuatekesa mu ilunga ietu ia Jikidistá? (Jisa. 17:17; 1 Tes. 5:14)
- Tanga 1 Samuuele 25:1-43.
Mukonda diahi Nabale a mu tange kála muthu uaiibha? (1 Sam. 25:2-5, 10, 14, 21, 25)
Kiebhi ahatu a Jikidistá lelu a tokala ku dilonga o phangu ia Abingaíle? (1 Sam. 25:32, 33; Jisa. 31:26; Efe. 5:24)
Abingaíle ua fidisa Davidi ku bhanga ima iiadi iahi iaiibha? (1 Sam. 25:31, 33; Lom. 12:19; Efe. 4:26)
Kiebhi o kuívua Davidi o dízui dia Abingaíle ki kuatekesa o maiala ku talatala ahatu kála ki bhanga Jihova? (Ikalakalu 21:8, 9; Lom. 2:11; 1 Phe. 3:7)


text:
KIBATULU NAKE
O Utuminu ua Nzambi Ihi?
Ihi Izuela o Bibidia ia Lungu ni Utuminu ua Nzambi?
Ihi ia-nda bhanga o Utuminu ua Nzambi?
Thembu kuxi, o Utuminu ua Nzambi ua-nda bhanga o vondadi iê mu ixi?
JIMIDI ja athu mu ngongo ioso ejiia o musambu a uixana Tata Ietu, mba Musambu ua Ngana. O majina aiadi iâ, a londekesa o musambu ua fuma ua xisa Jezú Kristu. O musambu iú, uala ni valolo ia dikota, o ku di longa ia lungu ni ibhingilu itatu iala-mu, ia-nda ku kuatekesa kuijiia dingi se mu kidi ihi i longa Bibidia.
2 Mu dimatekenu dia musambu, Jezú ua longo o jingivuidi jê: “Kienhiki, mu kusamba kuenu, muila kala kiki: Tata ietu uene mu diulu, dijina dié a dixile. Utuminu ué uize. Vondadi ié a i bhange bhoxi, kala kiala ku i bhanga ku diulu.” (Matesu 6:9-13) Ihi ilombolola o ibhingilu itatu íii?
3 Tua di longo kiá ima iavulu ia lungu ni dijina dia Nzambi, Jihova. Tua mono kiá ué se iebhi o vondadi ia Nzambi—ni ihi iene mu bhanga muéne ni ia-nda bhanga hanji kua athu. Maji ihi Jezú ia mesenene ku zuela kioso kia tu longo o kusamba: O “Utuminu ué uize”? O Utuminu ua Nzambi ihi? Kiebhi kia-nda zelesa o dijina dia Nzambi? Kiebhi o kuíza kua Utuminu kua-nda bhanga o vondadi ia Nzambi?
O UTUMINU UA NZAMBI IHI?
4 O Utuminu ua Nzambi, o unguvulu ua Jihova Nzambi, uala ni Sobha a mu solo kuala Nzambi. Nanhi o Sobha ua Utuminu ua Nzambi? Jezú Kristu. O Sobha Jezú, uala ku thandu dia jinguvulu joso ja ngongo, inga a mu ixana “Sobha ia jisobha, Ngana ia jingana.” (1 Timote 6:15) Muéne uala ni kutena kua ku bhanga o mbote, o jinguvulu ja ngongo ndenge, né muene ió ua di tundu mudiâ.
5 Kuebhi kua-nda tumina o Utuminu ua Nzambi? Kuebhi kuala Jezú? Eie Ua-nda di lembalala kuila muéne a mu jibha ku taka, ni a mu fukununa. Ki kua bhiti kithangana kiavulu, muéne ua bande ku diulu. (Ikalakalu 2:33) Kuenhoko, kuene kuala o Utuminu ua Nzambi—ku diulu. Mukonda dia kiki o Bibidia u uixana o ‘utuminu ua diulu.’ (2 Timote 4:18) Sumbala o Utuminu ua Nzambi uala ku diulu, maji uene ua-nda tumina o ixi ioso.—Dijingunuinu 11:15.
6 Ihi i bhangesa Jezú ku kala Sobha ia dikota? Mukonda muéne nuka ua-nda fuá. Mu disokesa ni jisobha ja ngongo, o Bibidia izuela kuma Jezú ‘Muéne ngó ubhek’élele uê, uavu o muenhu ki uene mbambe. Ua tunga mu mukengeji ki u xikina ku u bhixila.’ (1 Timote 6:16) Kiki kilombolola kuma o ima ioso iambote ia-nda bhanga Jezú, ia ka kala katé ku hádia. Muéne ua-nda bhanga ima iavulu iambote.
7 Tanga hanji o kikanenu kia Bibidia kia lungu ni Jezú: “Anga o nzumbi ia Jihova ia kà mu tula ku thandu diê, iene o nzumbi ia unjimu ni kutetuluka, nzumbi ia phangu ni ndongo, ifikidila muthu, iene nzumbi i bhekela muthu o kuijiia ni kukala ni uoma ua Jihova. Mu uoma ua Jihova muene mu mu kala kusanguluka kuê; ka [xikina] kufundisa mulonga kala kia u mono ku mesu mê, ka [xikina] ue kubazela kima kivu ngó ku mátui mê. Maji ua kà fundisa jingadiama ni kidi kioso; oso a belesela bhoxi’abha ua kà a bazela sé ngó katungu. Maji oxi ua kà i nemeka ni mbangala ia dikanu diê, mukua-phulu ua ká mu jibha ni muha ua dikanu diê.” (Izaia 11:2-4) O kikanenu kiki kilombolola kuma Jezú ua-nda tumina athu mu ixi kála Sobha ia iuka, ni henda. Ua mesena ku kala ni nguvulu kála iú?
8 O kidi kia mukuá kia lungu ni Utuminu ua Nzambi kiki: Jezú ka-nda tumina o bheka-ué. Muéne ua-nda tumina ni jisobha ja mukuá. Mu kifika, o poxolo Phaulu uambela Timote: “Se tua jiji ni kukolokota mu hadi, tua kà hinga-nê kumoxi o ungana.” (2 Timote 2:12) Kiki-phe, Phaulu ni Timote ni athu a kamúkua a solo kua Nzambi, a-nda tumina ni Jezú mu Utuminu ua diulu. Athu a kuxi a-nda kala ni ujitu iú?
9 Kála ki tua mono mu Kibatulu kia 7 kia divulu didi, o poxolo Nzuá ua mono mu nzoji “Kambudi [Jezú Kristu] uemana ku Mulundu ua Ziione. [o kididi kiê kia u sobha ku diulu] anga ku kala athu kumoxi ni muène, hâma ia midi ni makuinhi auana ni midi jiuana, ala ni dijina diê ni dijina dia Tata iê, òsoneke bhu mabhômo mâ.” O 144.000 iâ, a nanhi? Nzuá ua tambuijila: “Enhá ene a nhenganana Kambudi, ene a nhunga-nê kuoso-kuoso ku a di tela. Enhá ene a a sumbu mu’axaxe ka mundu ua athu mu ngongo, mu kukala ibundu ia kutomona ia bhakuila Nzambi ni Kambudi.” (Dijingunuinu 14:1, 4) Kiene, ene o akaiedi a fiiele a Jezú Kristu, a a solo phala ku tumina-nê ku diulu. Kioso kia-nda ku a fukununa phala o muenhu ku diulu, “ene hinu à kala mù tumina mu ngongo.” kumoxi ni Jezú. (Dijingunuinu 5:10) Tundé mu izuua ia jipoxolo, Nzambi uene mu sola Jikidistá ja kixikinu phala ku tenesa o mixinda ia 144.000.
10 O ku sola Jezú ni 144.000 phala ku tumina o ixi, kima kiambote. Mukonda, Jezú uejiia kiebhi kia kala athu ni kiebhi ki i kala o hadi. Phaulu uambe kuma Jezú “u tena kuivua o malamba metu. Mukonda o Nganga ia Dikota muen’iú, a mu thendalele mu ima ioso kala etu-ene, maji sé ngó ku ta kituxi.” (Jihebeleu 4:15; 5:8) Athu a-nda tumina ni muéne, a talele ué o hadi kála athu mu ixi. Ene a bhânge ni ku kamba o kuiuka ni hadi ni mauhaxi. Kienhiki, ene a-nda tendela o maka ene mu bhita ni athu!
O UTUMINU UA NZAMBI UA-NDA BHANGA IHI?
11 Kioso Jezú kiambe ku maxibulu mê kuma a tokalele kusamba phala o Utuminu ua Nzambi uize, mu kidi, muéne ua kexile mu zuela kuma ene a tokalele kusamba phala o vondadi ia Nzambi ai bhanga ué “bhoxi kala kiala ku i bhanga ku diulu.” Nzambi uala ku diulu, o vondadi iê ene mu i bhanga koko ku ji-anju ja fiiele. Mu Kibatulu 3 kia divulu didi, tua di longo kuma saí anju ia iibha ia xisa ku bhanga o vondadi ia Nzambi, iu ua bhangesa Adá ni Eva ku ta kituxi. Mu Kibatulu 10 tua-nda di longa dingi ia lungu ni ihi i longa o Bibidia ia lungu ni anju íii ia iibha, a ixana Satanaji o Diabhu. Satanaji ni ji-anju ja solo ku mu kaiela—a exana madimonho—a ehela ku kala ku diulu mu kithangana kofele. Kienhiki, saí ji-anju ki ja kexile mu bhanga o vondadi ia Nzambi ku diulu. Eji ku i bhanga ngó kioso o Utuminu ua Nzambi ueji mateka o ku tumina. Jezú Kristu o Sobha, ueji luua ita ni Satanaji.—Dijingunuinu 12:7-9.
12 O ikanenu ia zuela ku ima ieji bhiti: “Anga ng’ívua dízui dia dikota mu diulu, dixi: “Kiki kueza ubhulukilu ua Nzambi ietu! Kiki o Nzambi ietu uedikiza o unéne uê kuila Muéne Sobha! Kiki o Kristu iê, ua londekeza ki kala o ungana uê! Kuma o mutatedi ua jiphange jetu [Satanaji] a mu lundumuna, ua kexile ku a tatela bhu pholo ia Nzambi muanha ni usuku. ” (Dijingunuinu 12:10) Ua mono o ima iiadi ia beta-kota, ia tange mu velusu ia Bibidia? Kia dianga, mu Utuminu ua Nzambi Jezú Kristu ua mateka kiá ku tumina. Kaiiadi, Satanaji a mu kaie ku diulu iu a mu lundumuina mu ngongo.
13 Ihi ia bheka o izulukutu iiadi íii? Ia lungu ni kima kia bhiti ku diulu, tu tange: “Kala kiki, ku madiulu-phe tanenu-ku, ni enu oso mua tunga momo!” (Dijingunuinu 12:12) Kiene, o ji-anju ja fiiele ku diulu a sangulukile, mukonda dia ku kaia Satanaji ni madimonho mê a lundumuna mu ngongo, kienhiki kia bhekela o ji-anju joso ku diulu ku kála jifiiele kua Jihova Nzambi. Kuenhoko kuala kutululuka kuoso. O vondadi ia Nzambi ene mu i bhanga kiá ku diulu.
14 Maji ihi iene mu bhita mu ixi? O Bibidia izuela: “Lamba dienu mu ngongo ni ku musanza! Mukonda Diabhu ua mi tulukila ni njinda iavulu, kuma muène uejiia kuila o thembu iê ia butu kia.” (Dijingunuinu 12:12) Satanaji uala ni jinda, mukonda dia ku mu kaia ku diulu, ni mu k’jiia kuma o thembu iê ia butu kiâ. Ni njinda ioso, muéne ua mu bheka “malamba,” mu ixi. Tua-nda di longa dingi ia lungu ni “malamba” iá mu kibatulu ku pholo. Maji mu banza kienhiki, ki tu bhangesa kuibhula se kiebhi o Utuminu ua Nzambi ua-nda bhanga kuila o vondadi ia Nzambi a i bhanga mu ixi?
15 Ua lembalala iebhi o vondadi ia Nzambi ia lungu ni ixi? Tua di longo kiá ia lungu ni maka enhá mu Kibatulu 3. Mu Edene, Nzambi uedikisa kuma ua mesena kuila o ixi i kale palaízu mua tunga athu aiuka sé kufuá. Satanaji ua bhangesa Adá ni Eva ku ta kituxi, kiki kia bhangesa kuila o vondadi ia Nzambi ia lungu ni ixi ki i dikumbidile, maji ka i lungulula. O vondadi ia Jihova iemana hanji phala o “ixi-phe i xalela ku athu iá aiuka, ene a i lundula, muene mua tunga, o thembu iâ ki ibhu.” (Jisálamu 37:29) O Utuminu ua Nzambi ua-nda bhanga kiki. Kiebhi-phe?
16 Tanga o kikanenu mu divulu dia Daniiele 2:44. Tu tange-mu: “Maji, mu izuua ia jisobha jenhiji, o Nzambi ia diulu ua kà bheka-ku o utuminu ki u xikina dingi ku u jikinisa; o utuminu iú, kà u ehela ku bhita dingi bhu maku ma miji iéngi; uene kiá, ua kà sasujula o mautuminu moso’ama anga a-bhua-ku, maji o uene ua kà xalela ni kutumina mu thembu joso katé ku hádia ni hádia.” Íii i tu longa ihi ia lungu ni Utuminu ua Nzambi?
17 Kia dianga, íii i tu longa kuma o Utuminu ua Nzambi ueji tumina “mu izuua ia jisobha jenhiji” mba mu thembu ia kuila o jisobha ja mukuá, ji tumina hanji. Kaiadi, íii i tu longa kuma o Utuminu ua-nda kala katé ku hádia. Uene, ua-nda bhingana o jinguvulu jiji. Katatu, kua-nda bhita ita bhu kaxi ka Utuminu ua Nzambi ni mautuminu a ngongo íii. O Utuminu ua Nzambi ua-nda nganhala. Mu disukilu, uene ngó ua-nda kala-ku mu ixi ioso. Kienhiki-phe, athu a-nda sanguluka ni unguvulu ua beta-kota, o ja kexile-ku ndenge.
18 O Bibidia izuela maka avulu alungu ni ita ia sukina mu kaxi ka Utuminu ua Nzambi ni jinguvulu ja ngongo íii. Mu kifika, iene i longa kuma ni dizubhilu dia zukama, o jinzumbi jaiibha ja-nda fumanesa makutu phala ku nganala o “jisobha mu ngongo.” Phala’hi? “Mu ku a kasa [o jisobha] ku ita ia kizuua kia Dikota kia Nzambi o Muteni-a-Ioso.” O jisobha ja ngongo a-nda ku a ongeka “bhu kididi a k’ixana mu mbimbi ia Hebeleu exi Alumajedone.” (Dijingunuinu 16:14, 16) Kála kia ki tange mu velusu jiiadi jiji, o ita ia sukina mu kaxi ka jinguvulu ja athu ni Utuminu ua Nzambi, a ixana ita ia Alumajedone.
19 Ihi ia-nda bhanga o Utuminu ua Nzambi mu kaxi ka Alumajedone? Xinganeka dingi se iebhi iexile o vondadi ia Nzambi phala o ixi. Jihova Nzambi ua mesenene kuila mu kale athu a iuka mu Palaízu, na mu sidivile. Mukonda diahi kiki ki kia mu dikumbidila lelu? Kia dianga, mukonda tu akua ituxi, tuene mu kata ni kufuá. Tua di longo mu Kibatulu 5, kuma Jezú uafú ko kuetu phala tu kale ni muenhu ua kalelaku. Nange eie ua di lembalala ia izuelelu íii, mu Njimbu ia Nzuá: “Mbata Nzambi ua zola o mundu, katé kia suku mu kubhana Mon’ê umoxi-èlele, phala uoso u mu xikana muène, káfue, maji a kale ni muenhu ki uábhua.”—Nzuá 3:16.
20 O maka a mukuá ene mu bhita, mukonda athu avulu a bhanga ima ia iibha. Ene a tanga makutu, a nganala ni a bhanga o ndumbu. Ene ka-ndala ku bhanga o vondadi ia Nzambi. Athu a bhanga ima ia iibha, Nzambi ua-nda ku a buika mu ita ia Alumajedone. (Jisálamu 37:10) O kima kiéngi ki bhangesa kuila o vondadi ia Nzambi ka mu i bhanga mu ixi, mukonda o jinguvulu kene mu suínisa o mundu ku i bhanga. Jinguvulu ja mukuá kala ni kutena, a bhanga ia iibha. O Bibidia izuela ni kidi kioso: “Muthu u kala mu kutumina mukuá phala ngó ku mu sengulula.”—Ndongixi 8:9.
21 Kioso kia-nda bhita o ita ia Alumajedone, athu a-nda kala ngó ni unguvulu imoxi, o Utuminu ua Nzambi. O Utuminu iú ua-nda bhanga o vondadi ia Nzambi, ni ku bheka mabesá avulu. Mu kifika, ua-nda buika Satanaji ni madimonho mê. (Dijingunuinu 20:1-3) Kienhiki, kua-nda kala o kutena kua sata ia Jezú, athu ka-nda kata dingi né ngó kufuá. mu unguvulu ua Utuminu, ene a-nda kala katé ku hádia. (Dijingunuinu 22:1-3) O ixi ia-nda kituka palaízu. Kienhiki, o Utuminu ua Nzambi ua-nda bhanga kuila o vondadi iê a i bhanga mu ixi, o dijina dia Nzambi a di xile. Íii ijimbulula ihi? Íii ijimbulula kuma ku Utuminu ua Nzambi athu oso a-nda ximana o dijina dia Jihova.
O UTUMINU UA NZAMBI UA MATEKA THEMBU KUXI?
22 Kioso Jezú kia zuelele ku akaiedi iê, kuma a tokalele kusamba phala, “utuminu uize,” uedikisa kuma o Utuminu ki ua bhixile luua mu thembu ienioió. O kuila ua bhixile kioso Jezú kia bande ku diulu? Kana, mukonda Phetele ni Phaulu ambe kuma kioso Jezú kia fukunuka, kiene kia dikumbidila o Jisálamu 110:1: “Jihova ua ki ambe kua Ngana iami, uixi: Xikama ku mbandu iami ia madilu, katé ki ngi ku bhanga o jinguma ji kala kibaka kié kia kutula inama. ” (Ikalakalu 2:32-35; Jihebeleu 10:12, 13) Kua kexile kithangana kia ku kinga.
23 Kueji bhita thembu ikuxi ia ku kingila? Mu 19 dia hâma ja mivu, o alongixi a Bibidia a ki tendela kuma o thembu íii ieji bhixila katé mu 1914. (kia lungu ni muvu iú, tanga o Kibandekesu) O izulukutu mu ngongo, ia mateka tundé mu 1914, iedikisa kuma o alongixi a Bibidia a zuelele o kidi. O ki kumbidilu kia ikanenu ia Bibidia kidikisa kuma mu 1914, Kristu a mu tula Sobha, mu Utuminu ua Nzambi ku diulu, ua mateka o ku tumina. Kienhiki, tuala mu “thembu ia butu” ia subhukila Satanaji. (Dijingunuinu 12:12; Jisálamu 110:2) Tu tena ué kuzuela ni kidi kioso kuma o Utuminu ua Nzambi, ua-nda bhanga kuila o vondadi ia Nzambi ai bhanga mu ixi. O kuila njimbu íii ia ku uabhela? Eie u xikina kuma kiki kidi? O kibatulu ku pholo kia-nda ku kuatekesa kuijiia kuma o Bibidia i longa o ima íii.
IHI I LONGA O BIBIDIA
- O Utuminu ua Nzambi, o unguvulu ia diulu, Jezú Kristu muéne o Sobha, mu kaxi ka athu mu ixi a solo-bho 144.000 phala ku tumina nê.—Dijingunuinu 14:1, 4.
- O Utuminu ua mateka ku tumina mu 1914, kioso Satanaji kia mu lundumuna mu ngongo.—Dijingunuinu 12:9.
- O Utuminu ua Nzambi, ua-nda buika o jinguvulu ja ngongo, o ixi ia-nda kituka palaízu.—Dijingunuinu 16:14, 16.
Ibhuidisu
1. Musambu uahi ua fuma u tua-nda di longa kindala?
2. Jimbulula ima itatu ia longo Jezú ku maxibulu mê kusamba?
3. Ihi i tua tokala kuijiia ia lungu ni Utuminu ua Nzambi?
4. O Utuminu ua Nzambi ihi, o Sobha iê nanhi?
5. O Utuminu ua Nzambi ua-nda tumina kuebhi, iu ua-nda tumina nanhi?
6, 7. Ihi i bhangesa Jezú ku kala Sobha ia beta-kota?
8. Nanhi ua-nda tumina ni Jezú?
9. Athu akuxi a-nda tumina ni Jezú, ni thembu kuxi Nzambi ua mateka ku a sola?
10. Mukonda diahi kima kiambote ku sola Jezú ni 144.000 phala ku tumina o ixi?
11. Mukonda diahi Jezú uambe kuma o maxibulu a tokalele kusamba phala o vondadi ia Nzambi a i bhanga ku diulu?
12. Izulukutu iiadi iahi ia beta-kota iosoneke mu divulu dia Dijingunuinu 12:10?
13. Ihi ia bhiti ku diulu tundé kia kaie Satanaji?
14. O ku kaia Satanaji ku diulu katé bhoxi, ia bhekesa ihi mu ixi?
15. Iebhi o vondadi ia Nzambi ia lungu ni ixi?
16, 17. Ihi i tu longa o divulu dia Daniiele 2:44 ia lungu ni Utuminu ua Nzambi?
18. Kiebhi k’ixana o ita ia sukina mu kaxi ka Utuminu ua Nzambi ni jinguvulu ja ngongo íii?
19, 20. Mukonda diahi o vondadi ia Nzambi ka mu i bhanga luua mu ixi?
21. Kiebhi o Utuminu ua Nzambi ua-nda bhanga o vondadi iê mu ixi?
22. Kiebhi ki tuejiia kuma o Utuminu ua Nzambi ki ua mateka kioso Jezú kia kexile mu ixi, mba kioso kia mu fukununa?
23. (a) O Utuminu ua Nzambi ua mateka ku tumina thembu kuxi? (b) Ihi i tua-nda di longa mu kibatulu ku pholo?


text:
O Utuminu ua Nzambi Ihi?
Ihi i u banza, o kuila . . .
kima kiala ku muxima uê?
kizuelu ngó?
unguvulu ua diulu?
IHI IZUELA O BIBIDIA
“O Nzambi ia diulu ua kà bheka-ku o utuminu ki u xikina dingi ku u jikinisa.”
“A tu bhana mona ua diiala; o kutumina a mu tuika-ku bhu isuxi iê.”
O IZUELU ÍII ILOMBOLOLA IHI PHALA EIE?
Unguvulu u tena ku u kuatekesa.
—Izaia 48:17, 18.
Ku mundu uobhe ua zukama, kua ka kala muenhu uambote, sauidi ia mbote ni kisangusangu.
—Dijinguininu 21:3, 4.
TUA TOKALA KU XIKINA MU MILONGI IA BIBIDIA?
Tua tokala, mukonda dia ima iiadi:
Jezú ua londekesa ihi ia-nda bhanga o Utuminu ua Nzambi. Jezú ua longo o akaiedi’ê o ku samba, phala o Utuminu ua Nzambi uize, o vondadi ia Nzambi, n’a i bhange mu ixi. (Matesu 6: 9, 10) Jezú ua londekesa kiebhi kia-nda tambuijila o musambu iú.
Kioso kia kexile mu ixi, Jezú ua disa mundu uavulu, akexile ni nzala, ua sake o jihaxi, ua fukununa o athu a fuile! (Matesu 15:29- 38; Nzuá 11:38- 44) Kala Sobha ia Utuminu ua Nzambi, Jezú uedikisa o ima iambote ia-nda bhanga o Utuminu ua Nzambi.
—Dijingunuinu 11:15.
O ima ia mu bhita ku mundu, ilondekesa kuila o Utuminu ua Nzambi ua zukama. Jezú ua kanena kuila, o Utuminu ua Nzambi uene ngó u tena ku bheka o ku tululuka mu ixi, ua kanene ué kuila mu ixi mua-nda kala ita, nzala, o ixi ia-nda tunguta.
—Matesu 24:3, 7.
Lelu tua mu mona o ima íii. Tu tena ku dielela kuila, o Utuminu ua Nzambi, ua-nda zubha o ima ia iibha ia mu bhita lelu.
XINGANEKA
Kiebhi kia-nda kala o muenhu mu Utuminu ua Nzambi?
O Bibidia i tambuijila o kibhuidisu kiki mu divulu dia JISÁLAMU 37:29 ni IZAIA 65:21- 23.


text:
- Bucuresti = 2004
- Prahova = 785
- Buzau = 509
» Top Global
» Ranking
The popularity rank in Romania is #65
Worldwide there are 7770+ people named Ene
» Meaning
Name Ene means Variant form of Ena f|Ena
» Web Summary
Ene is a division of empire information services.
Ene is applicable to many types of civil cases.
Ene is presents the entries for our to wild.
Ene is a registered trademark and a vicine.
Ene is trying to get these issues resolved.
» Internet domains for name Ene
- ene.pt
- ene.gr
- ene.com
- ne-ene.net
- eneinc.com
- enefield.eu
- koreaene.com
- enesalon.com
- enedilim.com
- ene-watch.com
- enemenemini.eu
- enesystems.com
- eneservices.com
- magheneparish.ie
- enesolutions.com
- editorial-ene.com
- ene-it-consulting.com
- enerealtyassociates.com
» Blogs and sub-domains for name Ene
- ene.unb.br
- ene.com.tw
- eneng.co.uk
- ask-eneandfriends.tumblr.com
» Popular firstnames for surname Ene
Orlando Ene Mariea Ene Horiad Ene Ilie Ene Vasile Ene Jan Ene Mihail Ene Petrus Ene Marieana Ene Roland Ene Elena Ene Eugen Ene Vasile Ene Petre Ene Mihai Ene Valeriu Ene Filache Ene Evenita Ene Georgeta Ene Polecsenia Ene Petria Ene Tasia Ene Nina Ene Nicoleta Ene Mihaela Ene Ancuta Ene Florela Ene Mina Ene Laura Ene Brandusa Ene Misu Ene Iordache Ene Maria Ene Isabelle Ene Magdalena Ene Veron Ene Mariela Ene Constantin Ene Ion Ene Teofil Ene Vasilina Ene Mihai Ene Vasile Ene Clara Ene Daniel Ene Corneliu Ene Rodica Ene Ana Ene Vasilica Ene Pantica Ene Petru Ene Domnica Ene Georgeta Ene Catherine Ene Iuliana Ene Stefania Ene Emilian Ene Puiu Ene Alice Ene Aurel Ene Olga Ene Simona Ene Coca Ene Natalia Ene Oana Ene Cristina Ene Ionela Ene Jane Ene Amalia Ene Victoria Ene Elena Ene Elena Ene Claudia Ene Iacob Ene Geanina Ene Lacramioara Ene Aristide Ene Ciprian Ene Mihail Ene Donica Ene Tudorochi Ene Savin Ene Alexandru Ene Ion Ene Emanoil Ene Stelian Ene Constantin Ene Tomita Ene Elena Ene Eugenia Ene Daniela Ene Nicoleta Ene Iuliana Ene Mia Ene Mihaiela Ene Teofana Ene Ana Ene Maria Ene Catalin Ene Aurel Ene Geta Ene Mihalache Ene Laurentiu Ene Catal Ene Claudia Ene Clara Ene Octavian Ene Marian Ene Floricica Ene Iulian Ene Valentin Ene Laurentiu Ene Gabri Ene Carmen Ene Daniela Ene Catalina Ene Gica Ene Georgeta Ene Olga Ene Florin Ene Narcis Ene Gheorghe Ene Stelian Ene Daniel Ene Razvan Ene Aglaia Ene Artemiza Ene Aurica Ene Mara Ene Monica Ene Samir Ene Elena Ene Vintila Ene Reghina Ene Ecaterina Ene Dumitru Ene Dinel Ene Vasile Ene Milica Ene Orlando Ene Viorel Ene Puiu Ene Nedea Ene Iulica Ene Toma Ene Zenovia Ene Chirica Ene Erma Ene Adrian Ene Valentin Ene Gheorghe Ene Lucian Ene Nela Ene Razvan Ene Marius Ene Mircea Ene Constantin Ene Petrica Ene Rusalina Ene Ion Ene Danalache Ene Nicanor Ene George Ene Carmen Ene Neli Ene Vasile Ene Maximilian Ene Tudor Ene Elena Ene Mihaela Ene Marieta Ene Sinziana Ene Dumitru Ene Nicolae Ene Alina Ene Daniela Ene Violeta Ene Doinita Ene Mihaela Ene Cristina Ene Viola Ene Gheorghe Ene Eugen Ene Marius Ene Felix Ene Emanoil Ene Cristian Ene Eduard Ene Daniel Ene Valeria Ene Iulian Ene Maricela Ene Cecilia Ene Ion Ene Avivu Ene Suzana Ene Teodor Ene Marian Ene Lyliana Ene Florica Ene Georgiana Ene Iuliana Ene Cristina Ene Florentina Ene Relu Ene Georgeta Ene Florentina Ene Mihaela Ene Gabriela Ene Ciprian Ene Constanta Ene Florinel Ene Grasura Ene Eusebiu Ene Gavrila Ene Vasile Ene Neagu Ene Stefan Ene Radu Ene Emilian Ene Danut Ene Marian Ene Marius Ene Sorin Ene Ecaterina Ene Nadia Ene Vica Ene Mirel Ene Liviu Ene Elena Ene Alexandra Ene Luiza Ene Constanta Ene Carmen Ene Marinela Ene Octav Ene Viorel Ene Melania Ene Silviu Ene Hortensia Ene Dorina Ene Costica Ene Savin Ene Brega Ene Adina Ene Octavian Ene Cristinel Ene Adrian Ene Ovidiu Ene Nicusor Ene Vasilica Ene Catris Ene Vlad Ene Florin Ene Gavrila Ene Gabriel Ene Cristian Ene Alexandru Ene Gabriel Ene Anton Ene Viorel Ene Constantin Ene Sevastian Ene Sora Ene Mihai Ene Norel Ene Christian Ene Jean Ene Niculai Ene Radu Ene Daniel Ene Constantin Ene Viorel Ene Cerasela Ene Loreda Ene Justin Ene Georgeta Ene Antoaneta Ene Daniel Ene Georgica Ene Ruxanda Ene Tache Ene


text:
Disá 4
Jezú Kristu Nanhi?
1. Kiebhi kia mateka o muenhu ua Jezú?
Muéne ua kexile ku diulu ande dia kuíza mu ixi, se-ku muthu ua ituxi ua kexile ku diulu kála muéne. (Nzuá 8:23) Jezú o muthu a diangela o ku mu bhanga kua Nzambi, muéne ua kuatekesa tat’ê ku bhanga o ima ioso mu ngongo. Muéne ngó a mu bhange kua Jihova ubheka uê, mukonda dia kiki muéne ngó a tokala ku mu ixana Mon’a “umoxi-élele” ua Nzambi. (Nzuá 1:14) Jezú uexile Mukunji ua Nzambi, kiene kia mu ixanene ‘Njimbu.’—Tanga Jisabhu 8:22, 23, 30; Kolose 1:15, 16.
2. Mukonda diahi Jezú uéza mu ixi?
Nzambi ua tumikisa Mon’ê mu mala dia Madiia, muzeletete mukua Judeia. Mukonda dia kiki, Jezú ka mu vuala ku tata mukua ituxi. (Luka 1:30-35) Jezú uéza mu ixi (1) phala ku longa o kidi kia lungu ni Nzambi, (2) phala ku bhana phangu ia ku bhanga o vondadi ia Nzambi sumbala ni ibhidi, (3 ) ni ku bhana o muenhu uê mu ku tu “kula.”—Tanga Matesu 20:28
3. Mukonda diahi kua bhingile ku tu kula?
O kukula, o kifutu kia bhana phala ku bhulula o muthu phala ka fué. (Makatukilu 21:29, 30) Tundé ku dimatekenu, Nzambi ka mesenene kuila o athu a fuá, a kuka. Kiebhi ki tua kijiia? Nzambi uambe ku diiala dia dianga Adá, kuila se muéne u ta “kituxi” ueji fuá. Se muéne ka tele o kituxi, keji fuá. (Dimatekenu 2:16, 17; 5:5) Kala ki tanga o Bibidia, o kufuá “kuejila” mu ngongo mukonda dia Adá. Kienhiki, o muiji uoso ua Adá ua lundula o kituxi ni kufuá. Mukonda dia kiki tua bhingi ku tu kula phala ku tu bhulula ku kituxi ki tua lundula kua Adá.—Tanga Loma 5:12; 6:23.
Nanhi ueji tu kula phala ku tu bhulula mu kufuá? Kioso ki tu fuá tua bhuluka kiá ku kituxi. Se-ku muthu mukua ituxi ueji tena ku bhulula muthu mukua ituxi.—Tanga Jisálamu 49:7-9. 4. Mukonda diahi Jezú uafú?
Jezú kexile kála etu, muéne kexile ni kituxi. Muéne ka bhingile kufuá mukonda dia ituxi—mukonda muéne ka tele kituxi. Nê kiki muéne uafú mukonda dia ituxi ia akuâ. Nzambi ua londekesa o henda iê ku mundu, mu ku tumikisa o mon’ê ua kazola phala ku tu bhulula. Jezú ua londekesa ué o henda iê mu ku belesela Tat’ê, phala ku tu bhulula ku ituxi.—Tanga Nzuá 3:16; Loma 5:18, 19.
5. Ihi ia mu bhanga Jezú lelu?
Kioso kia kexile mu ixi, Jezú ua sake athu, ua fukununa athu, iu ua bhulula athu ku iluezu. Muéne ua londekesa o ima ia-nda bhanga phala o athu a belesela. (Matesu 15:30, 31; Nzuá 5:28) Kioso kiafu Jezú, Nzambi ua mu fukununa kala muthu mu nzumbi. (1 Phetele 3:18) Lelu ua mu kingila bhu mbandu ia kadilu, katé Jihova kia mu bhana o kutena kua ku tumina o ngongo ioso. (Jihebeleu 10:12, 13) Lelu Jezú uala Sobha ku diulu, o akaiedi’ê ene mu boka o njimbu iambote mu ixi ioso.—Tanga Daniiele 7:13, 14; Matesu 24:14.
Kua kambe ngó, Jezú ku Usobha uê ua-nda zubha o jiphaxi joso, ni ió ene mu bheka o jiphaxi. Uoso u dielela kua Jezú, n’a mu belesela, ua-nda tambula muenhu ua kalelaku mu ixi.—Tanga Jisálamu 37:9-11.


text:
Musoso 37: O Balaka ia Kubheza
EIE UEJIIA se o inzo íii iahi? O kididi kia fuama kubheza-mu Jihova. A ki xana ué balaka. O mundu ua i tungu mu muvu umoxi kioso kia tundu mu Ijitu. Uejiia se nanhi ua tumina ku i tunga?
Jihova ua tumina ku i tunga. Kioso Mozé kia kexile ku Mulundu ua Sinai, Jihova ua mu ambela kiebhi kieji i tunga. Muéne ua tumina ku ki tunga phala ki kibhonze ku isokomona phala ku iambata mu ibatu. Kiki-phe o ibatu iê a tenene ku iambata mu ididi ia mukuá, ni ku i tunga dingi. Kioso akua Izalaiele akexile mu nhunga mu ididi ni ididi mu kikangalakata, ene akexile mu kuambata o balaka.
Se u tala moxi dia dixilu mua sukina o balaka, ua-nda mona o kaxa, mba o álaka. Íii a ixanene álaka ia kikutu. Kala mbandu muala anju jiiadi, mba jixelube a i bhangele ni ulu. Nzambi ua sonekene dingi Dikuinhi dia Ijila mu mabaia a matadi, mukonda Mozé ua budile o matadi a dianga. O matadi enhá a bhakele moxi dia álaka ia kikutu. Ni ímbia ia maná a i bhakele ué muenhomo. Ua di lembalala se o maná ihi?
Alá phange ia Mozé, muéne a mu solele kuala Jihova phala ku kala mukunji. Muéne uendesa o mundu mu ubhezelu ua Jihova. An’ê exile ué akunji.
Kindala tala mu sala ionene ia balaka. O sala ia beta-kota, o dixilu ndenge. Ua mu mona o álaka iofele kua mu tunda o dixi? O kalatódio kuene akunji a oha-ko o kima kia dizumba dia uabha, a di xana mubafu. Muala ué kandeia ni sambuadi dia imuikinu. O kima kia katatu moxi dia sala o meza. A tula-ku 12 ja jimbolo.
Bhu kimbaka dia balaka mua kexile basia iezalele ni menha. O akunji a disukula-mu. Muala ué kalatódio konene. Mua kexile mu kuoha-ko o ibhaku phala ku i satela Jihova. O balaka ia kexile mu’axaxi ka kilombo, o jinzo ja akua Izalaiele ja kondolokele o balaka.
Makatukilu 25:8-40; 26:1-37; 27:1-8; 28:1; 30:1-10, 17-21; 34:1, 2; Jihebeleu 9:1-5.
Ibhuidisu
- Dijina diahi dia bhana ku inzo ia mu moneka mu fikula, ni ia sidivile phala ihi?
- Mukonda diahi Jihova ua tumina Mozé phala ku tunga o balaka phala ki ibhonze ku isokomona?
- Ihi o kaxa iala koxi ia balaka, ni ihi iala mu kaxa?
- Nanhi a mu solo kua Jihova phala ku kala mukunji ua dikota, ni ihi i bhanga o mukunji ua dikota?
- Zuela o majina a ima itatu iala mu sala ionene ia balaka.
- Ima iiadi iahi iala mu kimbaka kia kalatódio, ni i sidivila phala’hi?
Ibhuidisu ia mukua
- Tanga Makatukilu 25:8-40; 26:1-37; 27:1-8; ni Makatukilu28:1.
Ihi idikisa o jixelube ku thandu dia “álaka ia umbangi”? (Mak. 25:20, 22; Dia. 7:89; 2 Jis. 19:15)
- Tanga Makatukilu 30:1-10, 17-21; 34:1, 2; ni Jihebeleu 9:1-5.
Mukonda diahi Jihova ua tendelesa o ku zela kua mukutu ua akunji akexile mu sidivila mu balaka? Kiebhi kiki ki tu fikila lelu? (Mak. 30:18-21; 40:30, 31; Jih. 10:22)
Kiebhi kiedikisa poxolo Phaulu kuma o balaka, ni Itumu ia kikutu ia bhuile kiá, mu thembu ia soneka o mukanda ku Jikidistá ja akua Jihebeleu? (Jih. 9:1, 9; 10:1)


text:
DIAMBU DIA KAPA | MUKONDA DIAHI O ATHU AMBOTE A BHITA UÁ MU IMA IA IIBHA?
O Ima ia Iibha Iavulu!
Smita, * muhatu uala ni 35 a mivu, ua tungile mu mbanza ia Dhaka mu ixi ia Bangladesh, a muijidile kala muthu uambote, mukua henda ia athu. Athu a muijidile ué kala kidimakaji, muhatu ua sanguluka ua mesenene ku kuatekesa akuâ kuijiia o ima ia di longele ia lungu ni Nzambi. O jindandu jê, ni makamba a divu kia iibha kioso Smita kia kuata uhaxi ua mu katula o muenhu ande dia muéne ku tenesa semana ni uhaxi uenhó!
James ni muhatu’ê, makaza akexile ni 30 a mivu ndenge, akexile uá ni fuma iambote kala kiexile na-iu Smita. Mu kixibhu, ene ai mu kunda makamba mâ a tungile ku mbanza iéngi ia Estados Unidos. Ene ka vutukile dingi ku dibhata diâ mu mbanza ia Nova York. O kua’ioko, a a lanvula kuala o dikalu; o kufua kuâ kua bhekela ndolo iavulu ku mixima ia jindandu jâ ni ia athu akexile mu kalakala nâ kumoxi.
Eie ku bhingi kuia dikanga phala ku mona kuila, o kuiibha ni hadi, iavulu mu ngongo. O ita i jibha athu avulu katé muene ni masoladi. O milonga ni usuéia uene mu jibha athu avulu. O makalu ni makukata a bhita ni muthu uoso-uoso, minzangala mba adiakime, uadiama mba mvuama. O mavuua ué ene mu jibha athu avulu. O kathombo ni kuiibha kua di muange ku mundu uoso. Nange eie a ku bhange kiá kathombo kuala o athu.
Kima kiambote ku bhanga o ibhuidisu íii:
Mukonda diahi athu ambote a bhita uá mu ima ia iibha?
O Kuila tua tokala ku tatela Nzambi?
O kuila o mavuua a moneka ngó inga kikuma kia athu?
O kuila Karma mba kia mu bhita mukonda dia ima ia bhange o muthu m’ukulu ande dia kufua?
Se kuene Nzambi Muteni-a-Ioso, mukonda diahi muéne kene mu langa o athu ambote phala ka tale hadi?
O kuila saí kizuua o kuiibha ni hadi ia-nda bhua?
Phala ku tambuijila o ibhuidisu íii, tua bhingi kuijiia kiambote o ibhuidisu iiadi íii: Mukonda diahi kuene mu bhita ima ia iibha ni ihi ia-nda bhanga Nzambi?
^ kax. 3 O majina a a lungulula.


text:
Musoso 20: Dinah ua di te mu Ibhidi
UUA MU mona se Dinah ua múia mu kunda nanhi? Muéne ua múia mu kunda o ilumba ia akua Kanana. O kuila tat’ê Jakobo kiki kia mu uabhele? Phala ku tambuijila, lembalala se ihi Mbalahamu ni Izake ia banzele ia lungu ni ahatu ia akua Kanana.
Ua mesene Mbalahamu kuma mon’ê Izake u kazala ni kilumba kia Kanana Kana?, muéne ka mesenene. Izake ni Bebeka a mesenene kuma mon’ê, Jakobo u kazala ni kilumba kia Kanana? Kana, ene ka mesenene. Uejiia se mukonda diahi?
Mukonda athu akua Kanana akexile abhezi a nzambi ja makutu. Ene ka kexile athu ambote phala ku kazala nâ, né ka kexile athu ambote phala ku di bhana nâ, kála makamba. Mu kienhiki, tu tena ku kala ni kixikinu kuma Jakobo ki kia mu uabhele kioso mon’ê kia di bhange dikamba ni ilumba ia akua Kanana.
Mu kidi, Dinah ua di tele muene mu ibhidi. Ua mu mona o diiala diná mukuá Kanana mu fikula, ua mu tala Dinah? Dijina diê Xikeme. Saí kizuua, Dinah kiendele mu kunda ahatu a Kanana, Xikeme ua kuata Dinah iu ua mu jijidika ku zeka-nê. Kiki kiexile kituxi, mukonda o makaza ngó a tena ku zeka kumoxi. O ia bhange Xikeme kua Dinah, ia bhekele dingi ibhidi a mukuá.
Kioso o jiphange ja Dinah kiévu, akexile ni njinda iavulu. Kiiadi kiâ, Ximinhá ni Levi akexile ni njinda iavulu, a kuata ku jixibhata endele mu mbanza ia tukumuisa o maiala. Ene ni jiphange jê a jibha Xikeme, ni maiala oso a mukuá. Jakobo ua dizangalele, mukonda an’ê a bhangele kima kiaiibha.
Kiebhi kia mateka o ibhidi ioso íii? Ia mateka mukonda Dinah ua di bhangele dikamba dia athu ka beleselele o itumu ia Nzambi. Etu ki tua mesene ku bhanga makamba ni athu iâ, ki kiene?
Dimatekenu 34:1-31.
Ibhuidisu
- Mukonda diahi Mbalahamu ni Izake kandalele kuma an’ê a kazala ni ahatu akua Kanana?
- O kuila Jakobo ua xikanene o ukamba ua mon’ê ni ilumba ia akua Kanana?
- Mu fikula nanhi o diiala ua mu tala Dinah? Kima kiahi kiaiibha kia bhangele muéne?
- Ihi ia bhange o jiphange ja Dinah, Ximá ni Levi, kioso kiévu ioso ia bhitile ni muéne?
- O kuila Jakobo kia mu uabhela ioso ia bhange Ximá ni Levi?
- O maka oso iá, a bhekesa ihi ku muiji?
Ibhuidisu ia mukua
- Tanga Dimatekenu 34:1-31.
O kuila Dinah uendele mu kunda ana a ixi ia Kanana veji imoxi ngó? Lombolola-kiu. (Dim. 34:1)
Mukonda diahi Dinah uexile ni kikuma kia ku texi o ujitu uê? (Nga. 6:7)
Kiebhi o mizangala ia lelu a tena kuidikisa kuma evu o ngolokela ia disá dia lungu ni ia bhitile ni Dinah? (Jisa. 13:20; 1 Kol. 15:33; 1 Nzuá 5:19)


text:
Musoso 68: Mizangala Iiadi A Vutuka Ku Muenhu
SE UA fuile, kiebhi kieji kala mam’enu, se u kala dingi ni muenhu? Muéne ueji sanguluka kiavulu! Maji o muthu uafú kiá, u tena ku kala dingi ni muenhu? Kia bhitile kiá?
Tala o diiala bhobha, ni muhatu ni muzangala. O diiala polofeta Elija. O muhatu mutudi ua mbanza ia Seleta, o muzangala mon’ê. Kizuua kimoxi o muzangala ua katele. Mu kusukáko, muéne uafú. Elija uambela o muhatu: ‘Ngi bhane o muzangala.’
Elija uambata o muzangala uafú, iu ua mu tula ku hama. Kienhiki muéne ua sambe: ‘Jihova bhanga o muzangala iú, ku vutuka ku muenhu.’ Kienhiki, o muzangala ua mateka ku bhuima! Elija ua mu ambata kuala manh’â, iu uambe: ‘Tala, o mon’ê uala dingi ni muenhu!’ O manh’â ua sangulukile kiavulu.
O polofeta ia mukuá ionene ia Jihova, dijina diê Ilizeu. Muéne uexile múkuatekexi ua Elija. Maji, Jihova ua bhana ué ku tena kua Ilizeu phala ku bhanga madiuanu. Kizuua kimoxi, Ilizeu uai ku mbanza ia Suneme, kuenhoko kuexile muhatu ua mu bhange mbote. Mu bhita thembu, o muhatu ua vuala o mona.
Mu kimene o mona uai mu tala tat’ê uakexile mu kalakala mu díbhia. Mu bhita kithangana, o mona ua dikola: ‘Aiué o mutué uami!’ Kioso kia mu ambata kubhata o muzangala uafú. O manh’â ua luualele kiavulu! Ni lusolo muéne uendele mu takana Ilizeu.
Kioso Ilizeu kia bhixila, muéne uambatele o mona uafú ku dixilu. Muéne ua sambe kua Jihova iu ua zeka ku thandu dia mukutu ua mona. Kienhiki, o mukutu ua mona ua mateka o ku tema, muéne ua te ngaxexe mu sambuadi dia veji. Manh’â ua sangulukile kiavulu mu ku mona mon’ê ni muenhu!
Kioso Ilizeu kia bhixila, muéne uambatele o mona uafú ku dixilu. Muéne ua sambe kua Jihova iu ua zeka ku thandu dia mukutu ua mona. Kienhiki, o mukutu ua mona ua mateka o ku tema, muéne ua te ngaxexe mu sambuadi dia veji. Manh’â ua sangulukile kiavulu mu ku mona mon’ê ni muenhu!
1 Jisobha 17:8-24; 2 Jisobha 4:8-37.
Ibhuidisu
- A nanhi athu kitatu ala mu fikula, ni ihi ia bhitile ni muzangala?
- Musambu uahi ua bhangele Elija phala o muzangala, ni ihi ia bhitile?
- Kiebhi kia di xanene o múkuatekexi ua Elija?
- Mukonda diahi Elija a mu ixanene mu dibhata dia muhatu ua Suneme?
- Ihi ia bhangele Elija, ni ihi ia bhitile ni mona ua fuile?
- Ku tena kuahi kuala na-ku Jihova, kála kiedikisa mu kaxi ka Elija ni Ilizeu?
Ibhuidisu ia mukua
- Tanga 1 Jisobha 17:8-24.
Kiebhi o ku belesela ni kixikinu kia Elija kio polovale? (1 Jis. 17:9; 19:1-4, 10)
Mukonda diahi o kixikinu kia mutudi ua Seleta kiexile kionene? (1 Jis. 17:12-16; Luka 4:25, 26)
Kiebhi o kia bhitile ni mutudi ua Seleta, kidikisa o kidi kia izuelelu ia Jezú mu divulu dia Matesu 10:41, 42? (1 Jis. 17:10-12, 17, 23, 24)
- Tanga 2 Jisobha 4:8-37.
Ihi i tu longa o muhatu ua Suneme ia lungu ni ku tambulula ajitu? (2 Jis. 4:8; Luka 6:38; Lom. 12:13; 1 Nzuá 3:17)
Kiebhi tu tena ku londekesa o henda ku jiselevende ja Nzambi lelu? (Ikalakalu 20:35; 28:1, 2; Nga. 6:9, 10; Jih. 6:10)


text:
Musoso 12: O Sabhalalu Ionene ia Tungu o Maiala
KUA bhitile kia mivu iavulu. An’â Noué a vualele ana avulu. A laula a kulu ni a vuala ué ana. Mu kienhiki o ixi iezalele ni athu avulu.
Mukuá uexile mululu ua Noué, dijina diê Nimilodi. Muéne uexile diiala diaiibha, uakexile mu tomba ni ku jibha iama ni athu. Nimilodi ué ua di bhange sobha phala ku tumina mua’xaxi ka athu. Nzambi ka zolele Nimilodi.
Athu oso mu izuua iná akexile mu zuela dízui dimoxi ngó. Nimilodi ua mesenene kuila athu oso a kala bhu kididi kimoxi ngó, phala muéne ku a tumina. Eie uejiia se ua bhange kima kiahi? Ua tumina athu ku tunga mbanza ni sabhalalu ionene. Ua mu a mona mu fikula, ku bhanga matijolo.
Jihova Nzambi ka sangulukile ni ku tunga o sabhalalu íii. Nzambi ua mesenene kuila athu a tunga mu ixi ioso. Maji athu exi: ‘Ndokuenu! Tu tunge mbanza ni sabhalalu ia-nda suka ku diulu. Kienhiki, tua-nda kala ni fuma!’ Athu iâ, a mesene kijingu phala ene muene, Nzambi kana.
Mukonda dia kiki, Nzambi ua fidisa athu ku tunga o sabhalalu. Uejiia ihi ia bhange muéne? Ua bhangesa athu ku zuela mazui iéngi, mu veji ia dízui dimoxi ngó. O atungi ka kexile mu di tendela dingi. Mukonda dia kiki o mbanza a ixana Babele mba Babilonha, ilombolola “Kavuanza.”
Athu a mateka kuia dikanga dia Babele. O ibuka ia athu akexile mu zuela dízui dimoxi, endele kumoxi mu jimbandu jengi ja ixi.
Dimatekenu 10:1, 8-10; 11:1-9.
Ibhuidisu
- Nanhi uexile Nimilodi? Kiebhi kia kexile ku mu mona Nzambi?
- Tala mu fikula, mukonda diahi athu a mu bhanga matijolo?
- Mukonda diahi Jihova ka sangulukile ni kikalakalu kiâ, kia ku tunga o sabhalalu?
- Kiebhi kia fidisa Nzambi o ku tunga o sabhalalu?
- Kiebhi kie xanene o mbanza? O dijina didi di lombolola ihi?
- Ihi ia bhitile ni athu kioso Nzambi kia bhilula o mazui mâ?
Ibhuidisu ia mukua
- Tanga Dimatekenu10:1, 8-10
Ifua iahi ia kexile na-iu Nimilodi? Kiebhi kiki ki tu dimuna? (Jisa. 3:31)
- Tanga Dimatekenu 11:1-9.
Ihi ia a bhangesa ku tunga o sabhalalu? Mukonda diahi katenene ku zubha ku i tunga? (Dim. 11:4; Jisa. 16:18; Nzuá 5:44)


text:
Musoso 77: Ene Ka Fukamene
EIE UA lembalala maka alungu ni mizangala itatu íii? Xe, ene makamba a Daniiele, a ditunine kudia ki kua uabhele phala ene. Akua Babilonha a exana Sadalake, Mizake ni Abede-neko. Maji, kindala ua a tala. Mukonda diahi ene ka fukamena ku kiteka kiemana kála kia mu bhanga athu oso? Ndoko tu tale.
Eie ua lembalala o itumu ia soneka Jihova, a ixana Dikuinhi dia Ijila? O kia dianga kiki: ‘Kana kubheza jinzambi jengi, kala eme ngó.’ O mizangala bhobha a mu belesela o kitumu kiki, kiki kia bhonzele ku ki bhanga.
O sobha ia Babilonha Nabukodonozolo uexana athu avulu a fuma, phala ku bhana kijingu ku kiteka kiemikine. Muéne ua tangela o mundu oso: ‘Kioso ki muivua o mbimbi ia jimbungu ni ia ji alapha ni jifalamenda ja mukuá, kala mu fukama, ni mu bheze o kiteka kiki kia ulu. Uoso u kamba ku fukama ni kubheza, a-nda mu takula mu kijiku kia túbhia tua muzukuta.’
Kioso Nabukodonozolo kiévu kuma, Sadalake, Mizake ni Abede-neko ka fukamene, muéne ua dizangala kiavulu. Ua tumina kua bheka. Muéne ua tumina dingi ku fukamena mu kithangana kieniókio. Maji, o mizangala a dielela kua Jihova. Ene ambela Nabukodonozolo,‘Nzambi i tua mu sidivila u tena ku tu bhulula. ‘Maji né muene ka tu bhulula, etu ki tua-nda fukamena o kiteka kiê kia ulu.’
Kioso Nabukodonozolo kiévu kiki, muéne uakexile ni njinda iavulu. Momo mua kexile kijiku kia túbhia, muéne ua tumina: ‘Mu i temesa sambuadi dia veji!’ Kienhiki, muéne ua tumina maiala a nguzu a kifuxi kiê, phala ku kasa Sadalake, Mizake ni Abede-neko, ni kua takula mu kijiku kia túbhia. O kijiku kia túbhia kia temene kiavulu, katé o maiala a nguzu afú ni mulenge. Maji, ihi ia bhitile ni mizangala itatu a a takula momo?
Kioso o sobha kia tale moxi dia kijiku kia túbhia, inga uôma ua mu kuata. Muéne uebhula, ‘Ki tua kase maiala atatu, etu tua a takula mu kijiku kia muzukuta?
O jiselevende ja tambuijila, ‘Kiene muene ki tua bhange.’
Muéne uixi, nga mu mona maiala auana a mu kuenda mu kaxaxi ka túbhia.’ ‘Ene a jituka, ka mu jikata ku túbhia. O ua kauana ua difu kála nzambi.’ O sobha uendele mu jikula o dibhitu kia kijiku dia túbhia, iu ua dikola: ‘Sadalake! Mizake! Abede-neko! Tundenu bhu kanga enu mu jiselevende ia Nzambi Muteni-a-Ioso!’
Kioso kia tundu, athu oso a mono kuma ene ka jikata. Kienhiki o sobha uixi: ‘Ximanenu o Nzambi ia Sadalake, ia Mizake ni Abede-neko! Muéne ua tumikisa o anju iê, iu ua a bhulula, mukonda ene ka fukamena, né kubheza nzambi iéngi, maji o iâ ngó.’
Kiki ki phangu iambote ia kixikinu kua Jihova phala tu i kaiela?
Makatukilu 20:3; Daniiele 3:1-30.
Ibhuidisu
- Kitumu kiahi o sobha ia Babilonha, Nabukodonozolo, ua bhele ku mundu?
- Mukonda diahi o makamba atatu a Daniiele ka fukamene ku kiteka kia ulu?
- Kioso Nabukodonozolo kia bhele o kithangana kia mukuá ku Jihebeleu jitatu phala o ku fukama, kiebhi ene edikisile o kidielelu kiâ, kua Jihova?
- Ihi ia tumina Nabukodonozolo ku maiala mê ku bhanga kua Sadalake, Mizake ni Abede-neko?
- Ihi ia mono Nabukodonozolo kioso kia tale moxi dia kijiku kia túbhia?
- Mukonda diahi o sobha ua ximanene o Nzambi ia Sadalake, Mizake ni Abede-neko, ni phangu iahi ia xisa ene phala etu?
Ibhuidisu ia mukua
- Tanga Daniiele 3:1-30.
Ukexilu uahi uedikisa o mizangala itatu ia Jihebeleu, ia tokala ku i kaiela o jiselevende ja Nzambi kioso kia kala ni polova ia ku iuka kua muxima? (Dan. 3:17, 18; Mat. 10:28; Lom. 14:7, 8)
Disá diahi dionene dia longo Jihova Nzambi kua Nabukodonozolo? (Dan. 3:28, 29; 4:34, 35)


text:
Musoso 64: Solomá u Tunga o Tembulu
ANDE dia Davidi kufuá, muéne ua bhanene o ilongesu ia Nzambi kua Solomá phala ku tunga o tembulu ia Jihova. Mu mivu ia kauana ia utuminu uê, Solomá ua mateka ku tunga o tembulu, iambatele sambuadi dia mivu ni kaxaxi phala ku i zubha. Makuinhi a hama ia midi ia maiala a kalakala mu ku tunga o tembulu, o ku i tunga kua bhingile kitadi kiavulu. Mukonda ai iukisa ni ulu iavulu ni phalata.
Mu tembulu mua kexile sala jiiadi jonene, kála kia kexile mu balaka. Maji o sala jiji, ja betele kota, o ja kexile mu balaka ndenge. Solomá ua tumina ku tula o álaka ia kikutu mu sala iala ku hota, o ima ia kamúkua ia balaka ai tudile mu sala ia kamúkua.
Kia zubha ku tunga o tembulu, a bhange fesa ionene. Solomá ua fukamene ku pholo ia tembulu iu ua sambe, kála ki ua mu mona mu fikula. Solomá uambela Jihova, ‘Sumbala o diulu dioso ki di soko phala eie,’ ‘kiebhi ki tena ku ku soka o tembulu íii. Maji Nzambi iami, nga ku dióndo ivua o mundu uê kioso kia samba bhu kididi kiki.’
Kioso Solomá kia zubha o musambu, ku diulu kua tundu túbhia. O túbhia tua jokotesa o iama ia kexile mu sata. O tembulu iezalele ni mukengeji ua Jihova. Kiki kiedikisa kuma Jihova uévu, iu ua sanguluka ni tembulu ni musambu ua Solomá. Kienhiki, athu ka kexile dingi múia mu kalatódio, mukonda o tembulu kiene kiá o kididi kia ubhezelu.
Mu thembu iavulu Solomá ua tumine ni unjimu uoso, o mundu ua sangulukile. Maji Solomá uakexile ni ahatu avulu a jixi jengi ka kexile mu bheza Jihova. Ua mu mona o muhatu ua mu bheza o kiteka? Mu kusukáko, ene a bhangesa Solomá kubheza ué o jinzambi ja makutu. Uejiia ihi ia bhiti kioso Solomá kia bhange kiki? Muéne ka kexile dingi mu talatala kiambote o mundu. Muéne uexile kiá muthu uaiibha, o mundu ka sangulukile dingi.
Kiki kia bhangesa Jihova ku dizangala ni Solomá, iu ua mu ambela: ‘Nga-nda ku katula o utuminu, nga-nda ku u bhana ku muthu uéngi. Ki nga-nda ki bhanga kindala ku muenhu uê, maji ku utuminu ua mon’ê. Maji ki nga-nda katula o mundu uoso ku utuminu ua mon’ê.’ Ndoko tu tale kiebhi ki kia bhiti.
1 Malunda 28:9-21; 29:1-9; 1 Jisobha 5:1-18; 2 Malunda 6:12-42; 7:1-5; 1 Jisobha 11:9-13.
Ibhuidisu
- Thembu ikuxi ia bhange Solomá phala ku tunga o tembulu ia Jihova? Mukonda diahi ia bhingile kitadi kiavulu?
- Sala jikuxi jonene ja kexile mu tembulu? Ihi io tule koxi dia sala?
- Ihi ia zuela Solomá mu musambu, kioso kia zubha o tembulu?
- Kiebhi kiedikisa Jihova kuma o musambu ua Solomá ua mu uabhele?
- Ahatu a Solomá a mu bhangesa ku bhanga ihi? Ni ihi ia bhitile ni Solomá?
- Mukonda diahi Jihova ua dizangele ni Solomá? Ni ihi ia mu zuelela Jihova?
Ibhuidisu ia mukua
- Tanga 1 Malunda 28:9, 10.
Mu ku xinganeka mu izuelelu ia Davidi io soneke mu divulu dia 1 Malunda 28:9, 10, ihi i tua tokala ku kolokota ku bhanga ku muenhu uetu izuua ioso? (Jisá. 19:14; Fil. 4:8, 9)
- Tanga 2 Malunda 6:12-21, 32-42.
Kiebhi Solomá kiedikisa kuma ki bhuala inzo ia tunga athu i soka phala o Nzambi Muteni-a-Ioso? (2 Mal. 6:18; Ikalakalu 17:24, 25)
Ihi idikisa o izuelu ia Solomá io soneke mu divulu dia 2 Malunda 6:32, 33, ia lungu ni Jihova? (Ikalakalu 10:34, 35; Nga. 2:6)
- Tanga 2 Malunda 7:1-5.
Kála an’a Izalaiele kia ximana Jihova mu ku mona o fuma iê, kiebhi ki tua tokala ku bhanga lelu, kioso ki tu mona o mabesá a Jihova ku mundu uê? (2 Mala 7:3; Jisá. 22:22; 34:1; 96:2)
- Tanga 1 Jisobha 11:9-13.
Kiebhi ukexilu ua Solomá ku muenhu, uidikisa o valolo ia ku kolokota katé ku disukilu? (1 Jis. 11:4, 9; Mat. 10:22; Dij. 2:10)


text:
Musoso 89: Jezú U Zelesa O Tembulu
JEZÚ uala muene kála ua dizangala kiavulu, ki kiene? Uejiia mukonda diahi? Mukonda dia maiala iâ, akua luímbi, a mu sumbisa mu tembulu ia Nzambi mu Jeluzaleme. Ene akexile mu nganhala kitadi kiavulu ku athu akexile mu kuíza mu bheza Nzambi.
Ua mu mona o tu ngombe ni jimbudi ni madiembe? O maiala a mu sumbisa muene o ibhaku íii mu tembulu. Uejiia mukonda diahi? Mukonda akua Izalaiele a mesene o ibhaku ni jinjila phala ku i satela Nzambi.
O kitumu kia Nzambi kiambele kuma, se mukuá Izalaiele u ta kituxi, muéne ua tokalele ku bhana sata kua Nzambi. Kua kexile ué ithangana iéngi, phala akua Izalaiele a bhanga o sata. Maji kuebhi mukuá Izalaiele kueji sanga o jinjila ni ibhaku phala ku i bhakuila Nzambi?
Saí akua Izalaiele akexile ni jinjila ni ibhaku. Ene a tokalele ku i satela. Maji saí akua Izalaiele, ka kexile ni ibhaku mba jinjila. A mukuá a tungile dikanga ku Jeluzaleme, ka tenene kuíza ni ibhaku iâ mu tembulu. Kienhiki, athu ejile, ia kexile mu sumba o ibhaku ia mesene. Maji o maiala iâ, akexile mu kobhalala kitadi kiavulu ku mundu. Ene akexile mu nganala o mundu. Ka tokalele ku sumbisila mu tembulu ia Nzambi.
Kiki kiene kia bhangesa Jezú ku dizangala kiavulu. Muéne ua texi o meza a asumbisi ni itadi iâ. Ua bhange ué o xikote ia ngoji, iu ua kaie o ibhaku ioso bhu kanga dia tembulu. Muéne ua tumina o maiala akexile mu sumbisa o madiembe: ‘Katulenu o ibhaku íii bhu kanga! Ehenu mu ku bhanga o inzo ia Tat’etu kála kitanda kia uenji.’
Saí maxibulu a Jezú a mu kaiela katé mu tembulu mu Jeluzaleme. Ene a diuanene mu ku tala ia mu bhanga Jezú. Ene a lembalala-phe ia zuelele o Bibidia ia lungu ni Mon’a Nzambi: ‘O henda ia inzo ia Nzambi ia-nda mu xixima kála túbhia.’
Kioso Jezú kia kexile mu Jeluzaleme mu fesa ia Phasu, muéne ua bhangele madiuanu avulu. Anga, Jezú u xisa Judeia, iu ua mateka o njila mu ku vutuka mu Ngalileia. Maji mu njila, muéne ua bhitile mu mbanza ia Samádia. Ndoko tu tale se ihi ia bhiti koko.
Nzuá 2:13-25; 4:3, 4.
Ibhuidisu
- Mukonda diahi akexile mu sumbisa o ibhaku mu tembulu?
- Ihi ia bhangesa Jezú ku tema?
- Kála ki tua mu mona mu fikula, ihi ia bhange Jezú, ni ihi ia tumina ku maiala akexile mu sumbisa o madiembe?
- Kioso o akaiedi a Jezú kia mono ioso ia kexile mu bhanga, ihi ia di lembalala?
- Kiebhi kiexana o mbanza mua bhitile Jezú kioso kia kexile mu vutuka mu Ngalileia?
Kibhuidisu kia mukua
- Tanga Nzuá 2:13-25.
Ki tu xinganeka o njinda ia Jezú ia lungu ni akua uenji mu tembulu, ihi tua tokala ku banza ia lungu ni ku ta uenji mu Kilunga? (Nzuá 2:15, 16; 1 Kol. 10:24, 31-33)


text:
Musoso 109: Phetele u Kunda Koloneliu
IÚ Poxolo Phetele uemana bhobha, ni makamba ku dima diê. Maji mukonda diahi o diiala ua fukamena Phetele? Muéne ua tokalele ku bhanga kiki? Eie uejiia se muéne nanhi?
O diiala didi Koloneliu. Muéne kabhitangu ka masoladi a Loma. Koloneliu k’ejidile Phetele, maji a mu tumina ku mu ixana kubhata diê. Ndoko tu tale se kiebhi ki kia bhiti.
O akaiedi a dianga a Jezú, exile Jijudé, maji Koloneliu ki mukuá Judé. Maji muéne ua zolele Nzambi, iu uakexile ué ku mu bhingila, iu ua bhangele ué, ima iambote ku athu. Saí ngoloxi kua mu monekena anju iambe: ‘Nzambi ua ku zediuisa, iu ua-nda tambuijila o misambu iê. Tumina maiala kuia mu takana diiala a mu ixana Phetele. Muéne uala ku Jopa mu dibhata dia Ximá, bhu mbandu ia kalunga.’
Koloneliu ua tumikisa maiala phala ku sota Phetele. Mu kizuua kia kaiela-ku, kioso o maiala kia zukamene ku Jopa, Phetele uakexile mu sabhalalu ia inzo ia Ximá. Maji Nzambi ua bhangesa Phetele ku banza kuila ua mu mona mulele uonene ua mu tuluka ku diulu. Mu mulele mua kexile iama ia idifua ioso. Mu kitumu kia Nzambi, iama ia xidi ki ia tokalele ku idia, maji o dízui dia tundu ku diulu diambe: ‘Phetele balumuka. Jibha-iu ni u i die.’ Phetele ua tambuijila. ‘Kana!’ ‘Eme nuka nga dile kiama kia xidi.’
Maji o dízui diambela Phetele: ‘Kana ku ixana ia xidi, o ima ia zelesa Nzambi.’ Kiki kia bhiti mu veji jitatu. Kioso Phetele kia kexile mu banza ioso íii kua bhixila maiala a tumikisa kuala Koloneliu, ni ebhula Phetele.
Phetele ua tuluka ku sabhalalu, ni uambe: ‘Eme ngi muthu mua mu mu sota. Mueza mu bhanga ihi?’ Kioso o maiala kia jimbulula kuma o anju iambela Koloneliu phala ku ixana Phetele ku inzo iê, Phetele ua xikina kuia nâ. Mu kizuua kia kaiela-ku, Phetele ni makamba mê ai mu kunda Koloneliu mu Sezaleia.
Koloneliu uongeka o ndandu jê ni makamba mê. Kioso Phetele kia bhixila, Koloneliu u takajana nê. Muéne u fukama bhu inama ia Phetele kála ki ua mu mona bhabha. Maji Phetele uixi: ‘Emana; Eme ngi diiala ngó.’ Kiene, o Bibidia idikisa kuma ki kima kiambote ku fukamena, mba kubheza muthu. Tua tokala ngó kubheza Jihova.
Phetele ua boko o njimbu iambote ku iá a diongeka. Phetele uambe, ‘Nga mono kuila Nzambi u xikana athu oso a-ndala ku mu sidivila.’ Kioso kia kexile hanji mu zuela Nzambi ua tumikisa nzumbi ikôla, o mundu’oso ua mateka ku zuela dízui diéngi. O maxibulu akua Judé ejile ni Phetele, a diuanene mukonda a banzele kuma Nzambi ua bhangele ngó mbote ku akua Judé. Kiki kia a longo kuma Nzambi ka zolo ngó athu a kifuxi kimoxi, o ifuxi ia mukuá kana. Ki kima kiambote ku lembalala ima íii?
Ikalakalu 10:1-48; 11:1-18; Dijingunuinu 19:10.
Ibhuidisu
- Mu fikula, nanhi o diiala dia mu fukama?
- Ihi iambe o anju kua Koloneliu?
- Ihi iedikisa Nzambi kua Phetele kioso kia kexile ku thandu dia’nzo ia Ximá mu Jopa?
- Mukonda diahi Phetele ua fidisa Koloneliu ku mu fukamena ni ku mu bheza?
- Mukonda diahi o maxibulu Jijudé akexile ni Phetele a di uanene?
- Disá diahi di tua tokala ku dilonga dia ujitu ua Phetele kua Koloneliu?
Ibhuidisu ia mukua
- Tanga Ikalakalu 10:1-48.
Ihi idikisa o izuelu ia Phetele mu divulu dia Ikalakalu 10:42, ia lungu ni kikalakalu kia kuboka o njimbu ia mbote ia Utuminu? (Mat. 28:19; Marku 13:10; Ikalakalu 1:8)
- Tanga Ikalakalu 11:1-18.
Ukexilu uahi uedikisa Phetele kioso o ilongesu ia Jihova ia lungu ni akua Jixi jengi ka kexile luua Jikidistá, ni kiebhi tua tokala ku kaiela o phangu iê? (Ikalakalu 11:17, 18; 2 Kol. 10:5; Efe. 5:17)